title: Neuvoston päätös 2011/628/YUTP, annettu 23 päivänä syyskuuta 2011 , Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta

text:
               24.9.2011

               FI

               Euroopan unionin virallinen lehti

               L 247/17

         NEUVOSTON PÄÄTÖS 2011/628/YUTP,
   annettu 23 päivänä syyskuuta 2011,
   Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 9 päivänä toukokuuta 2011 päätöksen 2011/273/YUTP (1) Syyriaan kohdistettavista rajoittavista toimenpiteistä.

               (2)

               Syyrian tilanteen vakavuus huomioon ottaen unioni on päättänyt hyväksyä uusia rajoittavia toimenpiteitä Syyrian nykyistä hallintoa vastaan.

               (3)

               Syyrian öljyteollisuuden avainaloihin kohdistuvat investoinnit olisi kiellettävä.

               (4)

               Syyrian valuuttayksikön määräisten seteleiden ja metallirahan toimittaminen Syyrian keskuspankille olisi kiellettävä.

               (5)

               Päätöksessä 2011/273/YUTP säädettyjä rajoittavia toimenpiteitä olisi sovellettava vielä muihin henkilöihin ja yhteisöihin.

               (6)

               Kyseisen päätöksen liitteessä lueteltuihin tiettyihin henkilöihin liittyvät tiedot olisi saatettava ajan tasalle.

               (7)

               Päätös 2011/273/YUTP olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/273/YUTP seuraavasti:

               1)

               Korvataan 2 b artikla seuraavasti:
               ”2 b artikla
               Kielletään seuraavat:

                           a)

                           rahoituslainojen tai -luottojen myöntäminen Syyrian öljyteollisuuden öljynetsintä-, öljyntuotanto- tai öljynjalostusaloilla Syyriassa toimiville yrityksille taikka näillä aloilla Syyrian ulkopuolella toimiville syyrialaisille tai syyrialaisomistuksessa oleville yrityksille;

                           b)

                           osuuden tai lisäosuuden hankkiminen Syyrian öljyteollisuuden öljynetsintä-, öljyntuotanto- tai öljynjalostusaloilla Syyriassa toimivista yrityksistä taikka näillä aloilla Syyrian ulkopuolella toimivista syyrialaisista tai syyrialaisomistuksessa olevista yrityksistä, mukaan lukien tällaisten yritysten hankkiminen kokonaan ja osuuteen oikeuttavien osakkeiden tai arvopapereiden hankkiminen;

                           c)

                           yhteisyritysten perustaminen Syyrian öljyteollisuuden öljynetsintä-, öljyntuotanto- tai öljynjalostusaloilla Syyriassa toimivien yritysten kanssa sekä näiden yritysten valvonnassa olevien tytäryhtiöiden tai osakkuusyhtiöiden kanssa.”

               2)

               Lisätään artiklat seuraavasti:
               ”2 c artikla
               1.   Edellä 2 a artiklassa säädetyt kiellot eivät rajoita sellaisten velvoitteiden, jotka perustuvat ennen 2 päivää syyskuuta 2011 tehtyihin sopimuksiin, täytäntöönpanoa 15 päivään marraskuuta 2011 saakka.
               2.   Edellä 2 b artiklan a ja b alakohdassa säädetyt kiellot

                           i)

                           eivät rajoita sellaisten velvoitteiden täytäntöönpanoa, jotka perustuvat ennen 23 päivää syyskuuta 2011 tehtyihin sopimuksiin;

                           ii)

                           eivät estä lisäosuuden hankkimista, jos kyseinen lisäosuus on ennen 23 päivää syyskuuta 2011 tehtyyn sopimukseen perustuva velvoite.

                     2 d artikla
               Kielletään Syyrian valuuttayksikön määräisten seteleiden ja metallirahan toimittaminen Syyrian keskuspankille.”

               3)

               Korvataan 4 artiklan 3 kohdan e alakohta seuraavasti:

                           ”e)

                           ovat tarpeen humanitaarisiin tarkoituksiin kuten avun toimittamiseen tai sen toimittamisen helpottamiseen, mukaan lukien lääkintätarvikkeet ja elintarvikkeet sekä humanitaariset työntekijät ja näihin liittyvä apu, tai Syyriasta evakuoimiseen;”.

         2 artikla
   Lisätään tämän päätöksen liitteessä I luetellut henkilöt ja yhteisöt päätöksen 2011/273/YUTP liitteessä olevaan luetteloon.
   3 artikla
   Korvataan päätöksen 2011/273/YUTP liitteessä olevat seuraavia henkilöitä koskevat merkinnät tämän päätöksen liitteessä II olevilla merkinnöillä:

               1)

               Emad GHRAIWATI;

               2)

               Tarif AKHRAS;

               3)

               Issam ANBOUBA.

         4 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 121, 10.5.2011, s. 11.

      LIITE I

         2 artiklassa tarkoitetut henkilöt ja yhteisöt

         Henkilöt

                  Nimi

                  Tunnistetiedot

                  Perusteet

                  Luetteloon merkitsemisen päivämäärä

                  1.

                  Tayseer Qala Awwad

                  Syntynyt 1943 Damaskoksessa

                  Oikeusministeri. Yhteydessä Syyrian hallintoon mm. tukemalla mielivaltaisia pidätyksiä ja vangitsemisia koskevaa politiikkaa ja käytäntöä.

                  23.09.2011

                  2.

                  Adnan Hassan Mahmoud

                  Syntynyt 1966 Tartousissa

                  Viestintäministeri. Yhteydessä Syyrian hallintoon mm. tukemalla ja edistämällä sen viestintäpolitiikkaa.

                  23.09.2011

         Yhteisöt

                  Nimi

                  Tunnistetiedot

                  Perusteet

                  Luetteloon merkitsemisen päivämäärä

                  1.

                  Addounia TV (alias Dounia TV)

                  Puhelin: +963-11-5667274, +963-11-5667271,
                  Faksi:+963-11-5667272
                  Internetsivusto: http://www.addounia.tv

                  Addounia TV on yllyttänyt väkivaltaan Syyrian siviiliväestöä vastaan.

                  23.09.2011

                  2.

                  Cham Holding

                              Cham Holding Building Daraa Highway - Ashrafiyat Sahnaya Rif Dimashq – Syria P.O Box 9525

                              Puhelin: +963 (11) 9962 +963 (11) 668 14000 +963 (11) 673 1044

                              Faksi: +963 (11) 673 1274

                              Sähköposti: info@chamholding.sy

                              www.chamholding.sy

                  Rami Makhloufin määräysvallassa; Syyrian suurin holdingyhtiö, hyötyy hallinnosta ja rahoittaa hallintoa.

                  23.09.2011

                  3.

                  El-Tel Co. (alias El-Tel Middle East Company)

                              Osoite: Dair Ali Jordan Highway, P.O.Box 13052, Damascus – Syria

                              Puhelin: +963-11-2212345

                              Faksi: +963-11-44694450

                              Sähköposti: sales@eltelme.com

                              Internetsivusto: www.eltelme.com

                  Valmistaa ja toimittaa televiestintälaitteita armeijalle.

                  23.09.2011

                  4.

                  Ramak Constructions Co.

                              Osoite: Daa'ra Highway, Damascus, Syria

                              Puhelin: +963-11-6858111

                              Matkapuhelin: +963-933-240231

                  Rakentaa sotilaskasarmeja, rajavartioasemia ja muita rakennuksia armeijan tarpeisiin.

                  23.09.2011

                  5.

                  Souruh Company (alias SOROH Al Cham Company)

                              Osoite: Adra Free Zone Area

                              Damascus – Syria

                              Puhelin: +963-11-5327266

                              Matkapuhelin: +963-933-526812

                              +963-932-878282

                              Faksi:+963-11-5316396

                              Sähköposti: sorohco@gmail.com

                              Internetsivusto: http://sites.google.com/ site/sorohco

                  Investointeja paikallisiin sotilasteollisuus-hankkeisiin, valmistaa aseiden osia ja niihin liittyviä komponentteja. Yhtiö on kokonaan Rami Makhloufin omistuksessa.

                  23.09.2011

                  6.

                  Syriatel

                              Thawra Street, Ste Building 6ème étage, BP 2900

                              Puhelin: +963 11 61 26 270

                              Faksi: +963 11 23 73 97 19

                              Sähköposti: info@syriatel.com.sy

                              Internetsivusto: http://syriatel.sy/

                  Rami Makhloufin määräysvallassa; rahoittaa hallintoa: Maksaa lisenssisopimuksensa perusteella 50 prosenttia voitostaan hallitukselle.

                  23.09.2011

      LIITE II

         3 artiklassa tarkoitetut henkilöt

                  Nimi

                  Tunnistetiedot (syntymäaika, syntymäpaikka yms.)

                  Perusteet

                  Luetteloon merkitsemisen päivämäärä

                  1.

                  Emad GHRAIWATI

                  syntymäaika: maaliskuu 1959; syntymäpaikka: Damaskos, Syyria

                  Damaskoksen teollisuuskamarin puheenjohtaja (Zuhair Ghraiwati Sons). Tukee taloudellisesti Syyrian nykyistä hallintoa.

                  2.9.2011

                  2.

                  Tarif AKHRAS

                  syntymäaika: 1949; syntymäpaikka: Homs, Syyria

                  Akhras-konsernin (perushyödykkeet ja niihin liittyvä kaupankäynti, jalostus sekä logistiikka) perustaja, kaupunki: Homs. Tukee taloudellisesti Syyrian nykyistä hallintoa.

                  2.9.2011

                  3.

                  Issam ANBOUBA

                  syntymäaika: 1949; syntymäpaikka: Lattakia, Syyria

                  Issam Anbouba Est. for agro-industry -yhtiön puheenjohtaja. Tukee taloudellisesti Syyrian nykyistä hallintoa.

                  2.9.2011


Avis juridique important

|

32002D0628

2002/628/EY: Neuvoston päätös, tehty 25 päivänä kesäkuuta 2002, Cartagenan bioturvallisuuspöytäkirjan tekemisestä Euroopan yhteisön puolesta

Virallinen lehti nro L 201 , 31/07/2002 s. 0048 - 0049

Neuvoston päätös,tehty 25 päivänä kesäkuuta 2002,Cartagenan bioturvallisuuspöytäkirjan tekemisestä Euroopan yhteisön puolesta(2002/628/EY)EUROOPAN UNIONIN NEUVOSTO, jokaottaa huomioon Euroopan yhteisöjen perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Eräs Euroopan yhteisön tavoitteista ympäristöpolitiikan alalla on yhteisön perustamissopimuksen 174 artiklan mukaisesti edistää sellaisia kansainvälisiä toimia, joilla puututaan alueellisiin tai maailmanlaajuisiin ympäristöongelmiin, mukaan lukien biologisen monimuotoisuuden suojelu ja kestävä käyttö.(2) Euroopan yhteisö teki päätöksellä 93/626/ETY(3) Yhdistyneiden Kansakuntien ympäristöohjelmaan sisältyvän biologista monimuotoisuutta koskevan yleissopimuksen.(3) Neuvosto valtuutti vuonna 1995 komission osallistumaan yhteisön puolesta biologista monimuotoisuutta koskevan yleissopimuksen 19 artiklan 3 kohdan mukaisesti bioturvallisuuspöytäkirjaa koskeviin neuvotteluihin. Komissio osallistui näihin neuvotteluihin yhdessä jäsenvaltioiden kanssa.(4) Cartagenan bioturvallisuuspöytäkirja hyväksyttiin Montrealissa 29 päivänä tammikuuta 2000.(5) Tämä pöytäkirja muodostaa ennalta varautumisen periaatteeseen perustuvan kehyksen sellaisten nykyaikaisella biotekniikalla muunnettujen elävien organismien turvallista siirtoa, käsittelyä ja käyttöä varten, joilla voi olla haitallisia vaikutuksia biologisen monimuotoisuuden suojeluun ja kestävään käyttöön. Siinä otetaan myös huomioon ihmisten terveydelle aiheutuvat riskit ja kiinnitetään erityisesti huomiota valtioiden rajat ylittäviin organismien siirtoihin.(6) Euroopan yhteisö ja neljätoista jäsenvaltiota allekirjoittivat pöytäkirjan 24 päivänä toukokuuta 2000 biologista monimuotoisuutta koskevan yleissopimuksen osapuolten viidennen konferenssin aikana Nairobissa. Luxemburg allekirjoitti pöytäkirjan 11 päivänä heinäkuuta 2000.(7) Biologista monimuotoisuutta koskevan yleissopimuksen 34 artiklan mukaan valtioiden ja alueellisten taloudellisen yhdentymisen järjestöjen on ratifioitava ja hyväksyttävä kaikki yleissopimukseen mahdollisesti liitettävät pöytäkirjat.(8) Cartagenan bioturvallisuuspöytäkirja myötävaikuttaa yhteisön ympäristöpolitiikan tavoitteiden saavuttamiseen. Pöytäkirja olisi sen vuoksi hyväksyttävä yhteisön puolesta mahdollisimman pian,ON PÄÄTTÄNYT SEURAAVAA:1 artiklaHyväksytään biologista monimuotoisuutta koskevaan yleissopimukseen liittyvä Cartagenan bioturvallisuuspöytäkirja Euroopan yhteisön puolesta.Pöytäkirja on tämän päätöksen liitteessä A.2 artikla1. Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa Euroopan yhteisön puolesta hyväksymisasiakirja Yhdistyneiden Kansakuntien pääsihteerin huostaan biologista monimuotoisuutta koskevan yleissopimuksen 34 ja 41 artiklan mukaisesti.2. Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa Euroopan yhteisön puolesta tämän päätöksen liitteenä B oleva toimivaltaa koskeva julistus biologista monimuotoisuutta koskevan yleissopimuksen 34 artiklan 3 kohdan mukaisesti.Tehty Luxemburgissa 25 päivänä kesäkuuta 2002.Neuvoston puolestaPuheenjohtajaJ. Matas i Palou(1) EYVL C 181 E, 30.7.2002, s. 258.(2) Lausunto annettu 11 päivänä kesäkuuta 2002 (ei vielä julkaistu virallisessa lehdessä).(3) EYVL L 309, 13.12.1993, s. 1.


Avis juridique important

|

32004D0008

2004/8/EY: Komission päätös, tehty 5 päivänä marraskuuta 2003, Euroopan arvopaperikomitean perustamisesta tehdyn päätöksen 2001/528/EY muuttamisesta (ETA:n kannalta merkityksellinen teksti)

Virallinen lehti nro L 003 , 07/01/2004 s. 0033 - 0033

Komission päätös,tehty 5 päivänä marraskuuta 2003,Euroopan arvopaperikomitean perustamisesta tehdyn päätöksen 2001/528/EY muuttamisesta(ETA:n kannalta merkityksellinen teksti)(2004/8/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo seuraavaa:(1) Komissio teki kesäkuussa 2001 päätöksen 2001/527/EY(1) Euroopan arvopaperimarkkinavalvojien komitean perustamisesta ja päätöksen 2001/528/EY(2) Euroopan arvopaperikomitean perustamisesta.(2) Päätöksellä 2001/528/EY perustettiin Euroopan arvopaperikomitea neuvoa-antavaksi elimeksi. Sisäpiirikaupoista ja markkinoiden manipuloinnista (markkinoiden väärinkäyttö) 28 päivänä tammikuuta 2003 annetun Euroopan parlamentin ja neuvoston direktiivin 2003/6/EY(3) nojalla Euroopan arvopaperikomitea voi toimia sääntelykomiteana menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(4) mukaisesti.(3) Euroopan parlamentti vahvisti 5 päivänä helmikuuta 2002 ja 21 päivänä marraskuuta 2002 antamissaan päätöslauselmissa Euroopan arvopaperimarkkinoiden sääntelyä tarkastelleen asiantuntijakomitean loppuraportissa esitetyn nelitasoisen sääntelymallin ja kehotti ulottamaan kyseisen lähestymistavan eräiltä osin pankki- ja vakuutusaloille sillä edellytyksellä, että neuvosto sitoutuu selvästi uudistukseen asianmukaisen toimielinten välisen tasapainon takaamiseksi.(4) Neuvosto kehotti 3 päivänä joulukuuta 2002 komissiota ryhtymään toimenpiteisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 20 päivänä joulukuuta 1985 annetulla neuvoston direktiivillä 85/611/ETY(5), sellaisena kuin se on viimeksi muutettuna Euroopan parlamentin ja neuvoston direktiivillä 2001/108/EY(6), perustetun yhteissijoitusyritysten yhteyskomitean tehtävien ja toimivaltuuksien siirtämiseksi arvopaperialalla jo perustetuille komiteoille.(5) Komissio on ehdottanut neuvoston ja Euroopan parlamentin direktiiviä, jolla muutetaan muun muassa direktiiviä 85/611/ETY, kyseisen direktiivin 53 artiklan mukaisten yhteissijoitusyritysten yhteyskomitean tehtävien kumoamiseksi ja saman direktiivin 53 a artiklan mukaisten tehtävien siirtämiseksi Euroopan arvopaperikomitealle.(6) Muutos edellyttää päätöksen 2001/528/EY 2 artiklassa määriteltyjen Euroopan arvopaperikomitean toimivaltuuksien muuttamista vastaavasti ja samanaikaisesti,ON PÄÄTTÄNYT SEURAAVAA:1 artiklaMuutetaan päätös 2001/528/EY seuraavasti:Korvataan 2 artikla seuraavasti:" 2 artiklaKomitean tehtävänä on neuvoa komissiota arvopaperipolitiikkaa koskevissa asioissa sekä ehdotuksissa, joita komissio mahdollisesti antaa arvopaperialalla, mukaan lukien arvopapereihin kohdistuvaa yhteistä sijoitustoimintaa harjoittavat yritykset (yhteissijoitusyritykset)."2 artiklaPäätös tulee voimaan samana päivänä kuin direktiivi, jolla muutetaan yhteissijoitusyritysten yhteyskomitean tehtäviä niiden siirtämiseksi Euroopan arvopaperikomitealle.Tehty Brysselissä 5 päivänä marraskuuta 2003.Komission puolestaFrederik BolkesteinKomission jäsen(1) EYVL L 191, 13.7.2001, s. 43.(2) EYVL L 191, 13.7.2001, s. 45.(3) EUVL L 96, 12.4.2003, s. 16.(4) EYVL L 184, 17.7.1999, s. 23.(5) EYVL L 375, 31.12.1985, s. 3.(6) EYVL L 41, 13.2.2002, s. 35.


Avis juridique important

|

31998D0489

98/489/EY: Neuvoston päätös, tehty 6 päivänä heinäkuuta 1998, vuoden 1993 kansainvälisen kaakaosopimuksen tekemisestä yhteisön puolesta

Virallinen lehti nro L 220 , 07/08/1998 s. 0001 - 0024

NEUVOSTON PÄÄTÖS,tehty 6 päivänä heinäkuuta 1998,vuoden 1993 kansainvälisen kaakaosopimuksen tekemisestä yhteisön puolesta (98/489/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan kanssa,ottaa huomioon komission ehdotuksen,sekä katsoo, ettäyhteisö ja sen jäsenvaltiot ovat allekirjoittaneet vuoden 1993 kansainvälisen kaakaosopimuksen,yhteisö on kaakaota tuovana sopimuspuolena vuoden 1993 kansainvälisen kaakaosopimuksen allekirjoittamisesta ja väliaikaisesta soveltamisesta 7 päivänä helmikuuta 1994 tehdyn neuvoston päätöksen N:o 94/109/EY (1) mukaisesti ilmoittanut Yhdistyneiden Kansakuntien pääsihteerille aikovansa soveltaa sopimusta väliaikaisesti ennen kuin sen tekemiseen tarvittavat sisäiset menettelyt on saatettu päätökseen,useimmat yhteisön jäsenvaltiot ovat ilmoittaneet soveltavansa sopimusta väliaikaisesti ennen kuin ne yhdessä yhteisön kanssa suorittavat ratifioimis- ja hyväksymisasiakirjojen tallettamisen,ratifioimis- ja hyväksymismenettelyt ovat jäsenvaltioissa riittävän pitkällä, jotta ratifioimis- ja hyväksymisasiakirjat voidaan tallettaa yhdessä,ON PÄÄTTÄNYT SEURAAVAA:1 artiklaVuoden 1993 kansainvälinen kaakaosopimus hyväksytään yhteisön puolesta.Sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on valtuudet tallettaa hyväksymisasiakirja yhteisön puolesta.Tehty Brysselissä 6 päivänä heinäkuuta 1998.Neuvoston puolestaR. EDLINGERPuheenjohtaja(1) EYVL L 52, 23.2.1994, s. 25. Suomen- ja ruotsinkielisen tekstin osalta katso asiak. 6866/98 (fis,s).


Euroopan parlamentin päätös Vladimír Železnýn parlamentaarisen koskemattomuuden pidättämistä koskevasta pyynnöstä (2004/2173(IMM))


title: Komission päätös, annettu 13 päivänä joulukuuta 2012 , Euroopan tutkimusneuvoston perustamisesta tehdyn päätöksen 2007/134/EY muuttamisesta

text:
               14.12.2012

               FI

               Euroopan unionin virallinen lehti

               C 385/10

         KOMISSION PÄÄTÖS,
   annettu 13 päivänä joulukuuta 2012,
   Euroopan tutkimusneuvoston perustamisesta tehdyn päätöksen 2007/134/EY muuttamisesta
   2012/C 385/06
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) 18 päivänä joulukuuta 2006 tehdyn Euroopan parlamentin ja neuvoston päätöksen N:o 1982/2006/EY (1) ja erityisesti sen 2 ja 3 artiklan,
   ottaa huomioon Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta ”Ideat”19 päivänä joulukuuta 2006 tehdyn neuvoston päätöksen 2006/972/EY (2) ja erityisesti sen 4 artiklan 2 ja 3 kohdan,
   sekä katsoo seuraavaa:

               (1)

               Komissio perusti Euroopan tutkimusneuvoston perustamisesta 2 päivänä helmikuuta 2007 tehdyllä päätöksellä 2007/134/EY (3) Euroopan tutkimusneuvoston, jäljempänä ’ERC’, jonka avulla ”Ideat”-erityisohjelma pannaan täytäntöön. ERC muodostuu riippumattomasta tieteellisestä neuvostosta ja sitä tukevasta erityisestä täytäntöönpanorakenteesta, ja se on perustettu 31 päivään joulukuuta 2013 asti.

               (2)

               Tieteellinen neuvosto koostuu komission nimittämistä arvostetuista tiedemiehistä, insinööreistä ja tutkijoista, jotka toimivat yksityishenkilöiden ominaisuudessa edustamatta minkään ulkopuolisen tahon etuja. Se koostuu 22 jäsenestä ja toimii päätöksen 2007/134/EY 3 artiklassa esitetyn tehtävämäärityksen mukaisesti.

               (3)

               Komissio korvasi Euroopan tutkimusneuvoston perustamisesta tehdyn päätöksen 2007/134/EY muuttamisesta 27 päivänä huhtikuuta 2009 tehdyllä päätöksellä 2009/357/EY (4) kolme tehtävästään eronnutta jäsentä. Komissio korvasi Euroopan tutkimusneuvoston perustamisesta tehdyn päätöksen 2007/134/EY muuttamisesta 12 päivänä tammikuuta 2011 tehdyllä päätöksellä 2011/12/EU (5) seitsemän jäsentä, joiden toimikausi oli päättynyt.

               (4)

               Tieteellisen neuvoston kymmenen jäsenen toimikausi päättyy 1 päivänä helmikuuta ja 26 päivänä huhtikuuta 2013, ja tieteellisen neuvoston jäseniä on tarpeen uusia vaiheittain.

               (5)

               Tieteellisen neuvoston vaiheittainen uusiminen olisi toteutettava päätöksen 2007/134/EY 4 artiklan 6 ja 7 kohdan säännösten mukaisesti, joissa säädetään muun muassa, että jäsenet nimitetään neljän vuoden toimikaudeksi, joka voidaan uusia kerran, ja heihin sovelletaan rotaatiojärjestelmää, jolla varmistetaan tieteellisen neuvoston työn jatkuvuus, ja että jäsen voidaan nimittää toimikauden enimmäiskestoa lyhyemmäksi ajaksi, jotta mahdollistetaan jäsenten vaiheittainen rotaatio.

               (6)

               Päätöksen 2007/134/EY 4 artiklan 4 kohdan mukaan komissio nimittää myöhemmin nimitettävät jäsenet päätöksen liitteessä I esitettyjen periaatteiden ja perusteiden mukaisesti sen jälkeen, kun heidät on valittu tieteellisen neuvoston hyväksymällä riippumattomalla ja avoimella menettelyllä, jonka yhteydessä kuullaan myös tiedeyhteisöä ja annetaan kertomus Euroopan parlamentille ja neuvostolle. Tätä tarkoitusta varten perustettiin asiantuntijaryhmäksi riippumattomista asiantuntijoista koostuva korkean tason pysyvä valintalautakunta, jonka jäsenille maksetaan palkkio ”Ideat”-erityisohjelman toimintabudjetista. Valintalautakunta antoi tieteellisen neuvoston vaiheittaisesta uusimisesta suosituksia, jotka on hyväksytty.

               (7)

               Päätöksen 2007/134/EY 4 artiklan 4 kohdan mukaan uusien jäsenten nimitykset julkaistaan asetuksen (EY) N:o 45/2001 (6) mukaisesti.

               (8)

               Päätös 2007/134/EY olisi sen vuoksi muutettava vastaavasti,

         ON PÄÄTTÄNYT SEURAAVAA:
   1 artikla
   Korvataan päätöksen 2007/134/EY liite II tämän päätöksen liitteen tekstillä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä joulukuuta 2012.

            Komission puolesta

         Máire GEOGHEGAN-QUINN

            Komission jäsen

      (1)  EUVL L 412, 30.12.2006, s. 1.

      (2)  EUVL L 54, 22.2.2007, s. 81.

      (3)  EUVL L 57, 24.2.2007, s. 14.

      (4)  EUVL L 110, 1.5.2009, s. 37.

      (5)  EUVL L 9, 13.1.2011, s. 5.

      (6)  EYVL L 8, 12.1.2001, s. 1.


title: Neuvoston päätös, annettu 23 päivänä tammikuuta 2017, jäsenen nimeämisestä tieteellis-tekniseen komiteaan

text:
               27.1.2017

               FI

               Euroopan unionin virallinen lehti

               C 27/10

         NEUVOSTON PÄÄTÖS,
   annettu 23 päivänä tammikuuta 2017,
   jäsenen nimeämisestä tieteellis-tekniseen komiteaan
   (2017/C 27/07)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 134 artiklan 2 kohdan,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto nimesi päätöksellä 2013/412/Euratom (1) tieteellis-teknisen komitean, jäljempänä ’komitea’, jäsenet 25 päivänä heinäkuuta 2013 alkavaksi ja 24 päivänä heinäkuuta 2018 päättyväksi kaudeksi.

               (2)

               Komitean jäsenen paikka on vapautunut Frank-Peter WEISS in eroamisen johdosta. Sen vuoksi olisi nimettävä uusi jäsen Frank-Peter WEISS in jäljellä olevaksi toimikaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Uwe STOLL tieteellis-teknisen komitean jäseneksi 24 päivään heinäkuuta 2018.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2017.

            Neuvoston puolesta

            Puheenjohtaja

         R. GALDES

      (1)  Neuvoston päätös 2013/412/Euratom, annettu 22 päivänä heinäkuuta 2013, tieteellis-teknisen komitean muodostamisesta uudelleen ja jäsenten nimittämisestä tieteellis-tekniseen komiteaan 13 päivänä marraskuuta 2012 tehdyn päätöksen kumoamisesta (EUVL L 205, 1.8.2013, s. 11).


title: Neuvoston päätös 2006/475/YUTP, tehty  12 päivänä kesäkuuta 2006 , Euroopan unionin ja Gabonin tasavallan välisen sopimuksen tekemisestä Euroopan unionin johtamien joukkojen asemasta Gabonin tasavallassa

text:
               8.7.2006

               FI

               Euroopan unionin virallinen lehti

               L 187/42

         NEUVOSTON PÄÄTÖS 2006/475/YUTP,
   tehty 12 päivänä kesäkuuta 2006,
   Euroopan unionin ja Gabonin tasavallan välisen sopimuksen tekemisestä Euroopan unionin johtamien joukkojen asemasta Gabonin tasavallassa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Yhdistyneiden Kansakuntien turvallisuusneuvosto hyväksyi 25 päivänä huhtikuuta 2006 päätöslauselman 1671 (2006), jossa annetaan lupa sijoittaa väliaikaisesti Euroopan unionin joukkoja (EUFOR RD Congo) Kongon demokraattiseen tasavaltaan MONUC-joukkojen tukemiseksi vaaliprosessin aikana. Yhdistyneiden Kansakuntien turvallisuusneuvosto pyysi lisäksi kaikkia Yhdistyneiden Kansakuntien jäsenmaita ja erityisesti Kongon demokraattisen tasavallan läheisyydessä sijaitsevia maita antamaan kaiken mahdollisen tukensa helpottaakseen EUFOR RD Congo -joukkojen pikaista sijoittamista ja erityisesti varmistaakseen joukkojen henkilöstön sekä joukkojen yksinomaiseen ja viralliseen käyttöön tarkoitettujen varusteiden, elintarvikkeiden, tarvikkeiden ja muiden tavaroiden, mukaan lukien kulkuneuvot ja varaosat, vapaan, esteettömän ja joutuisan pääsyn Kongon demokraattiseen tasavaltaan.

               (2)

               Neuvosto hyväksyi 27 päivänä huhtikuuta 2006 yhteisen toiminnan 2006/319/YUTP Euroopan unionin sotilasoperaatiosta Yhdistyneiden Kansakuntien Kongon demokraattisessa tasavallassa olevien tarkkailijajoukkojen (MONUC) tukemiseksi vaaliprosessin aikana (1) (Operaatio EUFOR RD Congo).

               (3)

               YUTP:n korkeana edustajana toimivan neuvoston pääsihteerin 27 päivänä huhtikuuta 2006 esittämän pyynnön johdosta Gabonin tasavallan hallitus ilmoitti 18 päivänä toukokuuta 2006 päivätyllä kirjeellä hyväksyvänsä Euroopan unionin johtamien joukkojen sijoittamisen Gabonin tasavallan alueelle operaatiota varten.

               (4)

               Neuvoston Euroopan unionista tehdyn sopimuksen 24 artiklan mukaisesti 23 päivänä toukokuuta 2005 antaman valtuutuksen nojalla puheenjohtajavaltio neuvotteli korkeana edustajana toimivan pääsihteerin avustuksella Euroopan unionin ja Gabonin tasavallan välisen sopimuksen Euroopan unionin johtamien joukkojen asemasta Gabonin tasavallassa.

               (5)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Gabonin tasavallan välinen sopimus Euroopan unionin johtamien joukkojen asemasta Gabonin tasavallassa.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 12 päivänä kesäkuuta 2006.

            Neuvoston puolesta

            Puheenjohtaja

         J. PRÖLL

      (1)  EUVL L 116, 29.4.2006, s. 98.
    ---documentbreak---

               8.7.2006

               FI

               Euroopan unionin virallinen lehti

               L 187/43

         KÄÄNNÖS
   Euroopan unionin ja Gabonin tasavallan välinen
   SOPIMUS
   Euroopan unionin johtamien joukkojen asemasta Gabonin tasavallassa
   EUROOPAN UNIONI (EU)
   ja
   Gabonin tasavalta, jäljempänä ”isäntävaltio”,
   yhdessä jäljempänä ”osapuolet”, jotka
   OTTAVAT HUOMIOON:

               —

               25 päivänä huhtikuuta 2006 hyväksytyn Yhdistyneiden Kansakuntien turvallisuusneuvoston päätöslauselman 1671 (2006),

               —

               Euroopan unionin sotilasoperaatiosta Yhdistyneiden Kansakuntien Kongon demokraattisessa tasavallassa olevien tarkkailijajoukkojen (MONUC) tukemiseksi vaaliprosessin aikana 27 päivänä huhtikuuta 2006 hyväksytyn neuvoston yhteisen toiminnan 2006/319/YUTP (1) (Operaatio EUFOR RD Congo),

               —

               tämä sopimus ei vaikuta osapuolten oikeuksiin ja velvollisuuksiin, jotka johtuvat kansainvälisten tuomioistuinten perustamista koskevista kansainvälisistä sopimuksista ja muista välineistä, Kansainvälisen rikostuomioistuimen perussääntö mukaan luettuna,

         OVAT SOPINEET SEURAAVAA:
   1 artikla
   Soveltamisala ja määritelmät
   1.   Tämän sopimuksen määräyksiä sovelletaan Euroopan unionin johtamiin joukkoihin ja niiden henkilöstöön.
   2.   Tämän sopimuksen määräyksiä sovelletaan ainoastaan isäntävaltion alueella.
   3.   Tässä sopimuksessa tarkoitetaan:
   2 artikla
   Yleiset määräykset
   1.   EUFORin ja EUFORin henkilöstön on noudatettava isäntävaltion lakeja ja asetuksia ja pidätyttävä kaikesta toiminnasta, joka ei sovi yhteen operaation tavoitteiden kanssa.
   2.   EUFORin on annettava isäntävaltion hallitukselle säännöllisesti tietoja isäntävaltion alueella olevan EUFORin henkilöstön lukumäärästä.
   3 artikla
   Tunnistus
   1.   EUFORin henkilöstön on pidettävä aina mukanaan passia tai sotilashenkilökorttia.
   2.   EUFORin ajoneuvoissa, ilma-aluksissa, aluksissa ja muissa kulkuvälineissä on oltava selvästi erottuva EUFORin tunnusmerkki ja/tai rekisterikilvet, jotka annetaan tiedoksi isäntävaltion toimivaltaisille viranomaisille.
   3.   EUFORilla on oikeus käyttää tiloissaan, ajoneuvoissaan ja muissa kulkuvälineissään Euroopan unionin lippua ja muita tunnuksia kuten sotilasarvomerkkejä, arvonimiä ja virallisia symboleja. EUFORin henkilöstön virkapuvuissa on oltava selvästi erottuva EUFOR-tunnus. Operaatioon osallistuvien kansallisten joukko-osastojen kansallisia lippuja tai arvomerkkejä voidaan käyttää EUFORin tiloissa, ajoneuvoissa ja muissa kulkuvälineissä EU:n joukkojen komentajan päätöksen mukaisesti.
   4 artikla
   Rajanylitys ja liikkuminen isäntävaltion alueella
   1.   EUFORin henkilöstön on isäntävaltion alueelle saapuessaan esitettävä 3 artiklan 1 kohdassa tarkoitetut asiakirjat tai ensimmäisen maahantulon yhteydessä EUFORin antama henkilökohtainen tai yhteinen matkamääräys. Tämän jälkeen he ovat vapautetut passi- ja viisumisäännöksistä sekä maahantulo- ja tullitarkastuksista saapuessaan isäntävaltion alueelle, poistuessaan sieltä tai oleskellessaan siellä.
   2.   EUFORin henkilöstö on vapautettu ulkomaalaisten rekisteröintiä ja valvontaa koskevista isäntävaltion säännöksistä, mutta he eivät saa oikeutta pysyvään oleskeluun eivätkä kotipaikkaan isäntävaltion alueella.
   3.   Isäntävaltion alueelle saapuvasta, sen kautta kulkevasta tai sieltä poistuvasta, operaation tukemiseen tarkoitetusta EUFORin omaisuudesta ja kulkuneuvoista ei vaadita tulliluetteloita eikä muita tulliasiakirjoja eikä niitä tarkasteta.
   4.   EUFORin henkilöstö saa kuljettaa moottoriajoneuvoja ja ohjata aluksia ja ilma-aluksia isäntävaltion alueella edellyttäen, että heillä on voimassa oleva kansallinen, kansainvälinen tai asevoimien myöntämä ajokortti, päällikön pätevyyskirja tai ohjaajan lupakirja.
   5.   Isäntävaltion on myönnettävä EUFORille ja EUFORin henkilöstölle operaation niin edellyttäessä vapaa liikkuvuus ja matkustusoikeus alueellaan, aluemerellään ja ilmatilassaan. Vapaa liikkuvuus isäntävaltion aluemerellä käsittää pysähtymisen ja ankkuroimisen kaikissa olosuhteissa.
   6.   EUFOR voi operaation niin edellyttäessä toteuttaa isäntävaltion alueella, aluemerellä ja ilmatilassa aseilla harjoittelua tai niiden käyttöä sekä ilma-alusten nousua tai sotilaslaitteiden laukaisemista taikka niiden laskeutumista tai alukselle ottamista.
   7.   EUFORin sukellusalusten ei tarvitse operaation niin edellyttäessä purjehtia pinta-asemassa eikä pitää lippuaan näkyvissä isäntävaltion aluemerellä.
   8.   EUFOR voi operaation niin edellyttäessä käyttää yleisiä teitä, siltoja, lauttoja, lentoasemia ja satamia suorittamatta tulleja, tietulleja, veroja ja muita vastaavia maksuja. EUFOR ei ole vapautettu pyydettyjen ja suoritettujen palvelujen kohtuullisesta korvaamisesta.
   5 artikla
   Isäntävaltion EUFORille myöntämät erioikeudet ja vapaudet
   1.   EUFORin tilat ovat loukkaamattomat. Isäntävaltion edustajilla ei ole niihin pääsyä ilman EU:n joukkojen komentajan lupaa.
   2.   EUFORin tiloihin, niiden kalustukseen ja muuhun niissä olevaan omaisuuteen ja EUFORin kulkuvälineisiin ei voida kohdistaa etsintää, pakkoluovutusta, takavarikointia eikä täytäntöönpanotoimia.
   3.   EUFORiin, sen omaisuuteen ja varoihin, riippumatta siitä missä ne sijaitsevat ja kenen hallussa ne ovat, ei voida kohdistaa oikeustoimia.
   4.   EUFORin arkistot ja asiakirjat ovat aina loukkaamattomat, riippumatta siitä missä ne sijaitsevat.
   5.   EUFORin virallinen kirjeenvaihto on loukkaamaton. Virallisella kirjeenvaihdolla tarkoitetaan kaikkea operaatioon ja sen tehtäviin liittyvää kirjeenvaihtoa.
   6.   EUFOR on vapautettu kaikista valtiollisista, alueellisista ja kunnallisista maksuista, veroista ja vastaavista suorituksista operaation tarkoituksia varten hankittujen tai maahantuotujen tavaroiden, EUFORin tuottamien palvelujen ja käyttämien tilojen osalta. EUFOR ei ole vapautettu maksuista, veroista eikä vastaavista suorituksista, joita peritään suoritetuista palveluista.
   7.   Isäntävaltion on sallittava operaatioon tarvittavien tavaroiden maahantuonti ja vapautettava ne kaikista tulleista, tietulleista, veroista ja vastaavista maksuista, lukuun ottamatta varastoinnista, kuljetuksista ja muista suoritetuista palveluista perittäviä maksuja.
   6 artikla
   Isäntävaltion EUFORin henkilöstölle myöntämät erioikeudet ja vapaudet
   1.   EUFORin henkilöstön jäsentä ei saa pidättää eikä hänen vapauttaan muutoin riistää.
   2.   EUFORin henkilöstön asiakirjat, kirjeenvaihto ja omaisuus ovat loukkaamattomat, lukuun ottamatta 6 kohdan nojalla sallittujen täytäntöönpanotoimenpiteiden toteuttamista.
   3.   EUFORin henkilöstö on kaikissa olosuhteissa vapaa isäntävaltion rikosoikeudellisesta tuomiovallasta.
   Lähettäjävaltio tai tapauksen mukaan asianomainen EU:n toimielin voi luopua EUFORin henkilöstön rikosoikeudellisesta koskemattomuudesta. Luopumisen on aina oltava nimenomainen.
   4.   EUFORin henkilöstö on vapaa isäntävaltion siviilioikeudellisesta ja hallinnollisesta tuomiovallasta virkatehtävissä suullisesti tai kirjallisesti esittämiensä lausumien ja suorittamiensa kaikkien tekojen osalta. Jos EUFORin henkilöstön jäsentä vastaan nostetaan siviilioikeudellinen kanne jossain isäntävaltion tuomioistuimessa, asiasta on annettava välittömästi tieto EU:n joukkojen komentajalle ja lähettäjävaltion toimivaltaiselle viranomaiselle tai asianomaiselle EU:n toimielimelle. Ennen oikeudenkäynnin vireillepanoa toimivaltaisessa tuomioistuimessa EU:n joukkojen komentaja ja lähettäjävaltion toimivaltainen viranomainen tai asianomainen EU:n toimielin antavat tuomioistuimelle lausunnon siitä, tekikö EUFORin henkilöstön jäsen kyseisen teon hoitaessaan virkatehtäviään.
   Jos teko tehtiin virkatehtäviä hoidettaessa, oikeudenkäyntiä ei panna vireille vaan sovelletaan 15 artiklan määräyksiä. Jos tekoa ei tehty virkatehtäviä hoidettaessa, oikeuskäsittely voi jatkua. EU:n joukkojen komentajan ja lähettäjävaltion toimivaltaisen viranomaisen tai asianomaisen EU:n toimielimen todistuslausunto sitoo isäntävaltion tuomioistuinta, joka ei saa kiistää sitä.
   Jos EUFORin henkilöstön jäsen panee vireille oikeudenkäynnin, hän ei pääkanteeseen välittömästi liittyvän vastakanteen osalta voi vedota vapautukseen tuomiovallasta.
   5.   EUFORin henkilöstön jäsen ei ole velvollinen esiintymään todistajana.
   6.   EUFORin henkilöstön jäsentä kohtaan ei saa ryhtyä minkäänlaisiin täytäntöönpanotoimiin, paitsi jos häntä vastaan nostetaan siviilioikeudellinen kanne, joka ei liity hänen virkatehtäviinsä. EUFORin henkilöstön jäsenen omaisuuteen, joka EU:n joukkojen komentajan lausunnon mukaan on välttämätön virkatehtävien hoitamiseksi, ei saa kohdistaa tuomion, päätöksen tai määräyksen täytäntöönpanon edellyttämää takavarikkoa. Siviilioikeudellisessa menettelyssä EUFORin henkilöstön jäsenen henkilökohtaista vapautta ei saa rajoittaa eikä häneen saa kohdistaa mitään muita pakkokeinoja.
   7.   EUFORin henkilöstön vapaus isäntävaltion tuomiovallasta ei vapauta henkilöstön jäsentä lähettäjävaltion tuomiovallasta.
   8.   EUFORin henkilöstö on vapautettu isäntävaltiossa mahdollisesti voimassa olevista sosiaaliturvaa koskevista määräyksistä EUFORin hyväksi tekemiensä palvelusten osalta.
   9.   EUFORin henkilöstö on vapautettu isäntävaltiossa kannettavista veroista heille EUFORin tai lähettäjävaltioiden maksamien palkkojen ja isäntävaltion ulkopuolelta saatujen tulojen osalta.
   10.   Isäntävaltio sallii säätämiensä lakien ja asetusten mukaisesti EUFORin henkilöstön jäsenen henkilökohtaiseen käyttöön tarkoitettujen tavaroiden maahantuonnin ja vapauttaa ne kaikista tulleista, veroista ja muista vastaavista maksuista, lukuun ottamatta varastoinnista, kuljetuksista ja vastaavista palveluista perittäviä maksuja.
   EUFORin henkilöstön jäsenen henkilökohtaiset matkatavarat ovat vapautetut tarkastuksesta, ellei ole vakavia perusteita olettaa, että niissä on muita kuin EUFORin henkilöstön jäsenen henkilökohtaiseen käyttöön tarkoitettuja tavaroita tai tavaroita, joiden maahantuonti tai maastavienti on lailla kielletty tai jotka ovat isäntävaltion karanteenisäännösten alaisia. Tarkastus saadaan suorittaa vain asianomaisen EUFORin henkilöstön jäsenen tai EUFORin valtuutetun edustajan läsnä ollessa.
   7 artikla
   Paikalta palkattu henkilöstö
   Paikalta palkattu henkilöstö nauttii erioikeuksia ja vapauksia vain siinä määrin kuin isäntävaltio sallii. Isäntävaltion on kuitenkin käytettävä tähän henkilöstöön kohdistuvaa tuomiovaltaansa siten, ettei operaation tehtävien suorittamiseen asiattomasti puututa.
   8 artikla
   Rikosoikeudellinen tuomiovalta
   Lähettäjävaltion toimivaltaisilla viranomaisilla on oikeus harjoittaa isäntävaltion alueella kaikkea lähettäjävaltion lainsäädännön mukaista rikosoikeudellista tuomiovaltaa ja kurinpitovaltaa kaikkiin niihin EUFORin henkilöstön jäseniin, jotka ovat lähettäjävaltion asiaa koskevan lainsäädännön alaisia.
   9 artikla
   Virkapuku ja aseet
   1.   Virkapuvun käyttöön sovelletaan EU:n joukkojen komentajan antamia sääntöjä.
   2.   EUFORin sotilashenkilöstö saa kantaa aseita ja ampumatarvikkeita sillä edellytyksellä, että heillä on siihen määräystensä nojalla oikeus.
   10 artikla
   Isäntävaltion tuki ja hankinnat
   1.   Isäntävaltio suostuu pyydettäessä avustamaan EUFORia sopivien tilojen löytämisessä.
   2.   Isäntävaltio antaa mahdollisuuksiensa mukaan korvauksetta käyttöön omistamiaan tiloja, mikäli tiloja pyydetään EUFORin hallinnollisten ja operatiivisten toimien suorittamista varten.
   3.   Isäntävaltio avustaa käytettävissään olevin keinoin ja voimavaroin operaation valmistelussa, perustamisessa, toteutuksessa ja tukemisessa.
   4.   EUFORin isäntävaltiossa tekemiin sopimuksiin sovellettava laki määritellään sopimuksessa.
   5.   Sopimuksessa voidaan määrätä, että 15 artiklan 3 ja 4 kohdassa tarkoitettua riitojenratkaisumenettelyä sovelletaan sopimuksen soveltamisesta aiheutuviin riitoihin.
   11 artikla
   Tilojen muuttaminen
   1.   EUFOR saa rakentaa, muuttaa tai muuten mukauttaa tiloja operatiivisten vaatimustensa mukaisesti.
   2.   Isäntävaltio ei vaadi EUFORilta korvausta rakentamisen, muutosten tai mukauttamisten johdosta.
   12 artikla
   EUFORin henkilöstön jäsenen kuolema
   1.   EU:n joukkojen komentajalla on oikeus huolehtia EUFORin henkilöstön kuolleen jäsenen ja hänen henkilökohtaisen omaisuutensa palauttamisesta tämän kotimaahan ja tehdä tarvittavat järjestelyt.
   2.   EUFORin henkilöstön kuolleelle jäsenelle ei saa suorittaa ruumiinavausta ilman asianomaisen valtion suostumusta eikä ilman EUFORin ja/tai asianomaisen valtion edustajan läsnäoloa.
   3.   Isäntävaltio ja EUFOR toimivat täysin yhteistyössä, jotta EUFORin henkilöstön kuollut jäsen voidaan viipymättä palauttaa kotimaahansa.
   13 artikla
   EUFORin turvallisuus ja sotilaspoliisi
   1.   EUFOR saa toteuttaa tarvittavat toimenpiteet varmistaakseen tilojensa, myös koulutuksessa käytettävien tilojen suojaamisen kaikkia ulkopuolisia hyökkäyksiä tai tunkeutumisia vastaan.
   2.   EU:n joukkojen komentaja voi perustaa sotilaspoliisiyksikön järjestyksen ylläpitämiseksi EUFORin tiloissa.
   3.   Sotilaspoliisiyksikkö voi toimia myös näiden tilojen ulkopuolella neuvotellen ja yhteistoiminnassa isäntävaltion sotilaspoliisin tai poliisin kanssa yleisen järjestyksen ja kurin ylläpitämiseksi EUFORin henkilöstön keskuudessa.
   14 artikla
   Viestintä
   1.   EUFOR voi asentaa ja hoitaa lähettäviä ja vastaanottavia radioasemia sekä satelliittijärjestelmiä. Se neuvottelee isäntävaltion toimivaltaisten viranomaisten kanssa erimielisyyksien välttämiseksi asianmukaisten taajuuksien käytössä. Isäntävaltio antaa taajuudet käyttöön maksutta.
   2.   EUFORilla on oikeus rajoittamattomaan viestintään radiolla (satelliittiradio, kannettava radio ja käsiradio mukaan luettuina), puhelimella, lennättimellä, telefaksilla ja muilla välineillä sekä oikeus asentaa EUFORin tiloihin ja niiden välille tarvittavat välineet tällaisen viestinnän ylläpitämiseksi, mukaan luettuna oikeus asentaa kaapeleita ja maalinjoja operaatiota varten.
   3.   EUFOR voi toteuttaa omissa tiloissaan tarvittavat järjestelyt EUFORin ja/tai EUFORin henkilöstön saapuvan ja lähtevän postin välittämiseksi.
   15 artikla
   Korvausvaatimukset kuolemantapauksen, henkilövahingon, vahingon ja menetyksen johdosta
   1.   EUFOR ja EUFORin henkilöstö eivät ole vastuussa yksityisen tai valtion omaisuuden vahingosta tai menetyksestä, jotka ovat aiheutuneet EUFORin suojaamiseen liittyvistä toimista.
   2.   Sovintoratkaisuun pääsemiseksi korvausvaatimukset, jotka koskevat yksityisen tai valtion omaisuuden muuta kuin 1 kohdassa tarkoitettua vahinkoa tai menetystä, samoin kuin korvausvaatimukset, jotka koskevat kuolemantapausta tai henkilövahinkoa taikka EUFORin omaisuuden vahinkoa tai menetystä, toimitetaan isäntävaltion toimivaltaisten viranomaisten kautta EUFORille, kun kyse on isäntävaltion oikeushenkilöiden tai luonnollisten henkilöiden esittämistä vaatimuksista, tai isäntävaltion toimivaltaisille viranomaisille, kun kyse on EUFORin esittämistä vaatimuksista.
   3.   Jos sovintoratkaisuun ei päästä, korvausvaatimus toimitetaan korvausvaatimuskomissiolle, joka muodostuu yhtäläisestä määrästä EUFORin edustajia ja isäntävaltion edustajia. Vaatimukset ratkaistaan yhteisellä sopimuksella.
   4.   Jos korvausvaatimuskomissiossa ei päästä ratkaisuun, riidat ratkaistaan seuraavasti:

               a)

               enintään 40 000 euron suuruisia vaatimuksia koskevat riidat ratkaistaan isäntävaltion ja EU:n edustajien välisin diplomaattisin keinoin;

               b)

               a alakohdassa mainittua summaa suurempia vaatimuksia koskevat riidat saatetaan ratkaistaviksi välimiesoikeudelle, jonka päätökset ovat sitovia.

         5.   Välimiesoikeus muodostuu kolmesta välimiehestä, joista yhden nimittää isäntävaltio, toisen EUFOR ja kolmannen isäntävaltio ja EUFOR yhdessä. Jos jokin osapuoli ei nimitä välimiestä kahden kuukauden kuluessa tai jos isäntävaltio ja EUFOR eivät pääse yhteisymmärrykseen kolmannen välimiehen nimityksestä, kyseisen välimiehen nimittää Euroopan yhteisöjen tuomioistuimen presidentti.
   6.   EUFOR ja isäntävaltion hallintoviranomaiset sopivat hallinnollisesta järjestelystä, jossa määritellään korvausvaatimuskomission ja välimiesoikeuden ohjesääntö, näissä elimissä noudatettava menettely ja vaatimuksen esittämistä koskevat edellytykset.
   16 artikla
   Yhteydenpito ja riitojen ratkaisu
   1.   Kaikki tämän sopimuksen soveltamiseen liittyvät asiat käsitellään yhdessä EUFORin edustajien ja isäntävaltion toimivaltaisten viranomaisten kesken.
   2.   Jos ratkaisuun ei päästä aikaisemmassa vaiheessa, tämän sopimuksen tulkintaa ja soveltamista koskevat riidat ratkaistaan yksinomaan diplomaattisin keinoin isäntävaltion ja EU:n edustajien kesken.
   17 artikla
   Muut määräykset
   1.   Kun tässä sopimuksessa viitataan EUFORin ja EUFORin henkilöstön erioikeuksiin, vapauksiin ja muihin oikeuksiin, isäntävaltion hallitus vastaa siitä, että sen asianomaiset paikalliset viranomaiset panevat täytäntöön nämä erioikeudet, vapaudet ja muut oikeudet ja noudattavat niitä.
   2.   Tämän sopimuksen tarkoituksena ei ole poiketa oikeuksista, joita EU:n jäsenvaltiolle tai EUFORiin osallistuvalle muulle valtiolle muissa sopimuksissa annetaan, eikä sitä pidä tällä tavoin tulkita.
   18 artikla
   Täytäntöönpanojärjestelyt
   Tämän sopimuksen soveltamisen edellyttämistä operatiivisista, hallinnollisista ja teknisistä asioista voidaan tehdä erillisiä järjestelyjä EU:n joukkojen komentajan ja isäntävaltion hallintoviranomaisten kesken.
   19 artikla
   Sopimuksen voimaantulo ja päättyminen
   1.   Tämä sopimus tulee voimaan päivänä, jona se allekirjoitetaan, ja se on voimassa siihen päivään asti, jona EUFORin viimeinen joukko ja EUFORin henkilöstön viimeinen jäsen ovat EUFORin antaman ilmoituksen mukaan poistuneet maasta.
   2.   Edellä olevasta 1 kohdasta poiketen 4 artiklan 8 kohdan, 5 artiklan 1–3 kohdan, 5 artiklan 6 kohdan, 5 artiklan 7 kohdan, 6 artiklan 1 kohdan, 6 artiklan 3 kohdan, 6 artiklan 4 kohdan, 6 artiklan 6 kohdan, 6 artiklan 8–10 kohdan, 10 artiklan 2 kohdan, 11 artiklan ja 15 artiklan määräyksiä katsotaan sovelletun päivästä, jona EUFORin henkilöstön ensimmäinen jäsen lähetettiin, jos tämä päivä on aikaisempi kuin tämän sopimuksen voimaantulopäivä.
   3.   Tätä sopimusta voidaan muuttaa osapuolten keskinäisellä kirjallisella sopimuksella.
   4.   Tämän sopimuksen päättyminen ei vaikuta sopimuksen täytäntöönpanosta ennen sen päättymistä johtuviin oikeuksiin ja velvollisuuksiin.

      Tehty Librevillessä, 16 päivänä kesäkuuta 2006, neljänä ranskan kielellä laadittuna alkuperäiskappaleena.

            Euroopan unionin puolesta

            Isäntävaltion puolesta

      (1)  EUVL L 116, 29.4.2006, s. 98.


Avis juridique important

|

31992D0482

92/482/ETY: Neuvoston päätös, tehty 28 päivänä syyskuuta 1992, rahoitusavun myöntämisestä Albanialle

Virallinen lehti nro L 287 , 02/10/1992 s. 0025 - 0026 Suomenk. erityispainos Alue 11 Nide 20 s. 0020  Ruotsink. erityispainos Alue 11 Nide 20 s. 0020

NEUVOSTON PÄÄTÖS,tehty 28 päivänä syyskuuta 1992,rahoitusavun myöntämisestä Albanialle (92/482/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(), jonka se on tehnyt kuultuaan raha-asiain komiteaa,ottaa huomioon Euroopan parlamentin lausunnon(),sekä katsoo, ettäAlbania toteuttaa perustavaa laatua olevia poliittisia ja taloudellisia uudistuksia ja on päättänyt omaksua markkinatalousmallin,yhteisön ja Albanian välisen kaupan ja niiden kaupallisten ja taloudellisten suhteiden odotetaan kehittyvän vuoden 1992 yhteistyösopimuksen mukaisesti,yhteisön rahoitusapu edistää olennaisesti Albanian mukauttamis- ja uudistuspyrkimyksiä, lujittaa keskinäistä luottamusta ja lähentää Albaniaa yhteisöön,Albania on alhaisen tulotason maa, joka voi saada Maailmanpankilta ja Kansainväliseltä valuuttarahastolta (IMF) lainoja erittäin edullisin ehdoin ja että 24 teollisuusmaan muodostama ryhmittymä on sopinut harkitsevansa täydentävää lisärahoitusapua erityisesti avustuksina tai pitkäaikaisina lainoina edullisin ehdoin heti, kun IMF ja Albania ovat päässeet sopimukseen vakauttamis- ja uudistusohjelmasta,Albanian viranomaiset ovat pyytäneet rahoitusapua IMF:ltä, 24 teollisuusmaan muodostamalta ryhmittymältä ja yhteisöltä,sen rahoituksen lisäksi, jonka IMF, Maailmanpankki ja viralliset kahdenväliset luotonantajat saattavat myöntää Albanian ja IMF:n mahdollisesti tekemän 12 kuukauden valmiusluottojärjestelyn yhteydessä, on katettava noin 165 miljoonan US-dollarin vaje, jotta vältettäisiin tuonnin supistuminen entisestään, mikä voisi vakavasti vaarantaa hallituksen uudistuspyrkimysten taustalla olevien päämäärien saavuttamista,24 teollisuusmaan muodostamaan ryhmittymään kuuluvien maiden avun yhteensovittajana komissio on pyytänyt niitä antamaan Albanialle rahoitusapua erittäin edullisin ehdoin tämän maan mukauttamis- ja uudistuspyrkimysten tukemiseksi,ottaen huomioon Albanian taloudellinen ja rahoituksellinen tilanne tämän maan maksutaseen tukemiseksi myönnettävän rahoitusavun olisi oltava avustuksen muodossa,komission olisi hoidettava yhteisön antamaa avustusta, japerustamissopimuksessa ei ole muuta tämän päätöksen tekemiseen valtuuttavaa määräystä kuin 235 artikla,ON PÄÄTTÄNYT SEURAAVAA:1 artikla1. Yhteisö myöntää Albanialle rahoitusapua avustuksena, jonka enimmäismäärä on 70 miljoonaa ecua ja jonka tarkoituksena on varmistaa tämän maan kestävä maksutasetilanne ja vahvistaa sen varantoja.2. Avustusta hoitaa komissio läheisessä yhteistyössä raha-asian komitean kanssa ja IMF:n ja Albanian mahdollisesti tekemän sopimuksen mukaisesti.2 artikla1. Komissiolla on valtuudet neuvotella Albanian viranomaisten kanssa raha-asian komiteaa kuultuaan avustukseen liittyvät talouspoliittiset ehdot. Näiden ehtojen on oltava 1 artiklan 2 kohdassa tarkoitettujen sopimuksien ja 24 teollisuusmaan muodostaman ryhmittymän kanssa tehtyjen sopimuksien kanssa sopusoinnussa.2. Komissio tarkistaa määräajoin yhteistyössä rahapoliittisen komitean kanssa ja toimintansa tarkoin 24 teollisuusmaan muodostaman ryhmittymän ja IMF:n kanssa yhteensovittaen, että Albanian talouspolitiikka on tämän avustuksen tavoitteiden mukaista ja että avustuksen ehtoja noudatetaan.3 artikla1. Avustus asetetaan Albanian käytettäväksi kahdessa erässä. Ensimmäinen 35 miljoonan ecun erä asetetaan käytettäväksi heti, kun Albania ja IMF ovat sopineet "valmiusluottojärjestelystä". Toinen erä maksetaan aikaisintaan vuoden 1993 ensimmäisellä vuosineljänneksellä, jollei 2 artiklan 2 kohdasta muuta johdu ja sillä edellytyksellä, että Albanian todetaan edistyneen tyydyttävästi "valmiusluottojärjestelyn" soveltamisessa.2. Varat maksetaan Albanian kansallispankkiin.4 artiklaKomissio antaa Euroopan parlamentille ja neuvostolle tämän päätöksen täytäntöönpanosta vähintään kerran vuodessa kertomuksen, johon sisältyy arviointi.Tehty Brysselissä 28 päivänä syyskuuta 1992.Neuvoston puolestaPuheenjohtajaN. LAMONT() EYVL N:o C 188, 25.7.1992, s. 5 jaEYVL N:o C 225, 1.9.1992, s. 4() Lausunto on annettu 18 päivänä syyskuuta 1992.


Avis juridique important

|

31996D0083

96/83/Euratom, EHTY, EY: Komission päätös, tehty 8 päivänä tammikuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta 1994 sovellettavista korjauskertoimista

Virallinen lehti nro L 020 , 26/01/1996 s. 0067 - 0068

KOMISSION PÄÄTÖS,tehty 8 päivänä tammikuuta 1996,kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta 1994 sovellettavista korjauskertoimista (96/83/Euratom, EHTY, EY) EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon Euroopan yhteisöjen virkamiehiin sovellettavat henkilöstösäännöt ja yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1) ja viimeksi muutettu asetuksella (EHTY, EY, Euratom) N:o 3161/94 (2), ja erityisesti sen liitteessä X olevan 13 artiklan toisen kohdan,sekä katsoo, ettäneuvoston asetuksella (EY, Euratom, EHTY) N:o 2356/95 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1994 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, jaolisi mukautettava 1 päivästä helmikuuta 1994 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen verrattuna,ON PÄÄTTÄNYT SEURAAVAA:Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä helmikuuta 1994 alkaen liitteen mukaisesti.Näiden palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit.Tehty Brysselissä 8 päivänä tammikuuta 1996.Komission puolestaHans VAN DEN BROEKKomission jäsen(1) EYVL N:o L 56, 4.3.1968, s. 1(2) EYVL N:o L 335, 23.12.1994, s. 1(3) EYVL N:o L 241, 10.10.1995, s. 1LIITE >TAULUKON PAIKKA>


title: Euroopan parlamentin ja neuvoston päätös N:o 1150/2007/EY, tehty 25 päivänä syyskuuta 2007 , huumetorjuntaa ja -tiedotusta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa

text:
               3.10.2007

               FI

               Euroopan unionin virallinen lehti

               L 257/23

      EUROOPAN PARLAMENTIN JA NEUVOSTON PÄÄTÖS N:o 1150/2007/EY,
   tehty 25 päivänä syyskuuta 2007,
   huumetorjuntaa ja -tiedotusta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 152 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ottavat huomioon alueiden komitean lausunnon (2),
   noudattavat perustamissopimuksen 251 artiklassa määrättyä menettelyä (3),
   sekä katsovat seuraavaa:

               (1)

               Perustamissopimuksen mukaan kaikkien yhteisön politiikkojen ja toimintojen määrittelyssä ja toteuttamisessa olisi varmistettava ihmisten terveyden korkeatasoinen suojelu. Yhteisön toimintaan on sisällyttävä myötävaikuttaminen korkean terveyden suojelun tason saavuttamiseen.

               (2)

               Yhteisön toiminnan olisi täydennettävä kansallisia politiikkoja, joilla pyritään kohentamaan kansanterveyttä, torjumaan ihmisten terveyttä vaarantavia tekijöitä ja vähentämään huumeriippuvuuteen liittyviä terveysongelmia, mukaan lukien tiedotus- ja ennalta ehkäisevät politiikat.

               (3)

               Tutkimusten mukaan huumeriippuvuudesta aiheutuva sairastuvuus ja kuolevuus vaikuttavat huomattavaan määrään Euroopan kansalaisia, joten huumeriippuvuuteen liittyvät terveysongelmat ovat merkittävä kansanterveysongelma.

               (4)

               EU:n huumausainestrategian ja huumausaineita koskevan EU:n toimintasuunnitelman (2000–2004) loppuarvioinnin tuloksista laaditussa, neuvostolle ja Euroopan parlamentille osoitetussa komission tiedonannossa todetaan, että kansalaisyhteiskunnan olisi säännöllisesti osallistuttava EU:n huumepolitiikan kehittämiseen.

               (5)

               Yhteisön kansanterveysalan toimintaohjelman (2003–2008) hyväksymisestä 23 päivänä syyskuuta 2002 tehdyssä Euroopan parlamentin ja neuvoston päätöksessä N:o 1786/2002/EY (4) todetaan, että olisi kehitettävä huumeriippuvuuteen puuttuvia strategioita ja toimenpiteitä, sillä huumeriippuvuus on yksi merkittävistä elintapoihin liittyvistä terveyteen vaikuttavista tekijöistä.

               (6)

               Huumausaineiden väärinkäyttöön liittyvien terveyshaittojen ehkäisemisestä ja vähentämisestä 18 päivänä kesäkuuta 2003 antamassaan suosituksessa 2003/488/EY (5) neuvosto suositti, että jäsenvaltiot asettavat yhdeksi kansanterveysalan tavoitteeksi huumeriippuvuuden ehkäisemisen ja huumeisiin liittyvien riskien vähentämisen ja kehittävät ja täytäntöönpanevat kattavia strategioita.

               (7)

               Eurooppa-neuvosto hyväksyi joulukuussa 2004 Euroopan unionin huumausainestrategian (2005–2012), joka kattaa kaikki huumeisiin liittyvät Euroopan unionin toimet ja jossa asetetaan toiminnan päätavoitteet. Näihin tavoitteisiin kuuluu terveydensuojelun, hyvinvoinnin ja sosiaalisen yhteenkuuluvuuden korkean tason saavuttaminen ehkäisemällä ja vähentämällä huumeiden käyttöä, huumeriippuvuutta sekä huumeista aiheutuvia terveydellisiä ja sosiaalisia haittoja.

               (8)

               Neuvosto hyväksyi huumausaineita koskevan EU:n toimintasuunnitelman (2005–2008) (6) keskeiseksi toimintavälineeksi, jolla Euroopan unionin huumausainestrategia (2005–2012) muunnetaan käytännön toimiksi. Toimintasuunnitelman perimmäisenä tavoitteena on vähentää huomattavasti huumeiden käyttöä väestön keskuudessa sekä rajoittaa laittomien huumeiden käytöstä ja kaupasta aiheutuvia sosiaalisia ja terveydellisiä haittoja.

               (9)

               Tämän päätöksen nojalla perustetun huumetorjuntaa ja -tiedotusta koskevan ohjelman, jäljempänä ’ohjelma’, tarkoituksena on saavuttaa EU:n huumausainestrategiassa (2005–2012) ja huumausaineita koskevissa EU:n toimintasuunnitelmissa (2005–2008 ja 2009–2012) yksilöidyt tavoitteet tukemalla hankkeita, jotka tähtäävät huumausaineiden käytön torjuntaan muun muassa ottamalla huomioon huumeriippuvuuteen liittyvien terveysongelmien vähentämisen ja hoitomenetelmät sekä viimeisimmän tieteellisen tietämyksen.

               (10)

               On tärkeää ja välttämätöntä tunnustaa, että huumeilla on vakavia välittömiä ja pitkäaikaisia vaikutuksia yksilöiden, perheiden ja yhteisöjen terveyteen ja psyykkiseen ja sosiaaliseen kehitykseen sekä asianomaisten henkilöiden yhtäläisiin mahdollisuuksiin ja että niistä aiheutuu suuria sosiaalisia ja taloudellisia kustannuksia koko yhteiskunnalle.

               (11)

               Erityistä huomiota olisi kiinnitettävä huumausaineiden käytön ehkäisemiseen nuorten keskuudessa, sillä he ovat yhteiskunnan haavoittuvin osa. Ehkäisemisen tärkein haaste on nuorten kannustaminen omaksumaan terveelliset elämäntavat.

               (12)

               Euroopan yhteisö voi tuoda lisäarvoa jäsenvaltioiden huumetorjunnassa ja -tiedotuksessa sekä väärinkäyttäjien hoidossa ja huumausaineista aiheutuvien haittojen vähentämisessä toteuttamiin toimiin niitä täydentämällä ja edistämällä yhteisvaikutusta.

               (13)

               Komission olisi menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (7) 7 artiklan 3 kohdan mukaisesti tiedotettava tämän ohjelman täytäntöönpanoon liittyvästä komitean työstä. Euroopan parlamentin olisi erityisesti saatava luonnos vuotuiseksi työohjelmaksi silloin, kun se toimitetaan hallintokomitealle. Lisäksi Euroopan parlamentin olisi saatava komitean kokousten äänestystulokset ja yhteenvedot sen pöytäkirjoista.

               (14)

               Täydentävyys Euroopan huumausaineiden ja niiden väärinkäytön seurantakeskuksen, jäljempänä ’huumeseurantakeskus’, teknisen asiantuntemuksen kanssa olisi varmistettava käyttämällä huumeseurantakeskuksessa kehitettyjä menetelmiä ja parhaita käytänteitä ja siten, että huumeseurantakeskus osallistuu vuotuisen työohjelman valmisteluun.

               (15)

               Jäsenvaltiot eivät voi riittävällä tavalla toteuttaa tämän päätöksen tavoitteita, sillä tietoja on vaihdettava yhteisön tasolla ja hyviä käytänteitä on levitettävä koko yhteisössä, vaan tavoitteet voidaan, yhteensovitetun ja monialaisen lähestymistavan tarpeellisuuden vuoksi ja ohjelman laajuus ja vaikutukset huomioon ottaen, saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on näiden tavoitteiden saavuttamiseksi tarpeen.

               (16)

               Koska yhteisön rahoituksen näkyvyys on tärkeätä, komission olisi annettava ohjeet sen varmistamiseksi, että ohjelmasta tukea saava viranomainen, kansalaisjärjestö, kansainvälinen järjestö tai muu yhteisö tuo asianmukaisesti esiin saamansa avun.

               (17)

               Tässä päätöksessä vahvistetaan ohjelman koko keston ajaksi rahoituspuitteet, joita budjettivallan käyttäjä pitää talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (8) 37 kohdan mukaisesti ensisijaisena ohjeenaan vuosittaisessa talousarviomenettelyssä.

               (18)

               Olisi sovellettava Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettua neuvoston asetusta (EY, Euratom) N:o 1605/2002 (9), jäljempänä ’varainhoitoasetus’, ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annettua komission asetusta (EY, Euratom) N:o 2342/2002 (10), joilla turvataan yhteisön taloudelliset edut, ja otetaan huomioon yksinkertaisuuden ja vastaavuuden periaatteet budjettivälineiden valinnassa, niiden tapausten määrän rajoittaminen, joissa komissiolla säilyy välitön toteuttamis- ja hallinnointivastuu, ja resurssien määrän pitäminen oikeassa suhteessa resurssien käytöstä johtuvaan hallinnolliseen kuormitukseen.

               (19)

               Olisi myös toteutettava asianmukaiset toimenpiteet väärinkäytösten ja petosten estämiseksi sekä ryhdyttävä tarvittaessa toimiin menetettyjen, aiheettomasti maksettujen tai väärin käytettyjen varojen perimiseksi takaisin Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (11), komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11 päivänä marraskuuta 1996 annetun neuvoston asetuksen (Euratom, EY) N:o 2185/96 (12) sekä petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (13) mukaisesti.

               (20)

               Varainhoitoasetuksessa säädetään, että toiminta-avustukset on sidottava perussäädökseen.

               (21)

               Tämän päätöksen täytäntöönpanemiseksi tarvittavista toimenpiteistä olisi päätettävä päätöksen 1999/468/EY mukaisesti, ja hallintomenettelyn piiriin kuuluvat toimenpiteet olisi pidettävä erillään neuvoa-antavan menettelyn piiriin kuuluvista toimenpiteistä, koska neuvoa-antava menettely on tietyissä tapauksissa ja suurempaan tehokkuuteen pääsemiseksi asianmukaisin.

               (22)

               Ohjelman tehokkaan ja oikea-aikaisen täytäntöönpanon varmistamiseksi päätöstä olisi sovellettava 1 päivästä tammikuuta 2007,

         OVAT PÄÄTTÄNEET SEURAAVAA:
   1 artikla
   Ohjelman perustaminen ja soveltamisala
   1.   Tällä päätöksellä perustetaan huumetorjuntaa ja -tiedotusta koskeva erityisohjelma, jäljempänä ’ohjelma’, joka on osa perusoikeuksien ja oikeusasioiden yleisohjelmaa ja jolla edistetään ihmisten terveyden korkeatasoista suojelua ja huumeriippuvuuteen liittyvien terveysongelmien vähentämistä.
   2.   Ohjelma kattaa kauden 1 päivästä tammikuuta 200731 päivään joulukuuta 2013.
   2 artikla
   Yleiset tavoitteet
   Ohjelmalla on seuraavat yleiset tavoitteet:

               a)

               ehkäistä ja vähentää huumeiden käyttöä, huumeriippuvuutta ja huumeiden aiheuttamia haittoja;

               b)

               edistää huumeiden käyttöä koskevan tiedotuksen parantamista; ja

               c)

               tukea EU:n huumausainestrategian täytäntöönpanoa.

         3 artikla
   Erityiset tavoitteet
   Ohjelmalla on seuraavat erityiset tavoitteet:

               a)

               edistää kansainvälisiä toimia, joilla:

                           i)

                           perustetaan monialaisia verkostoja;

                           ii)

                           huolehditaan tietoperustan laajentamisesta, tietojenvaihdosta ja hyvien käytänteiden tunnistamisesta ja levittämisestä muun muassa koulutuksen, opintokäyntien ja henkilöstövaihdon avulla;

                           iii)

                           lisätään tietoisuutta huumeiden käytön aiheuttamista terveysongelmista ja sosiaalisista ongelmista ja kannustetaan avoimeen vuoropuheluun, jotta tietämys huumeilmiöstä lisääntyisi; ja

                           iv)

                           tuetaan toimenpiteitä, joilla pyritään ehkäisemään huumausaineiden käyttöä sekä etsimään keinoja huumeriippuvuuteen liittyvien terveysongelmien vähentämiseksi sekä hoitomenetelmien kehittämiseksi viimeisimmän tieteellisen tietämyksen pohjalta;

               b)

               pyrkiä saamaan kansalaisyhteiskunta mukaan Euroopan unionin huumausainestrategian ja Euroopan unionin toimintasuunnitelmien toteuttamiseen ja kehittämiseen; ja

               c)

               seurata ja toteuttaa erityistoimia ja arvioida niiden toteutusta vuosiksi 2005–2008 ja 2009–2012 laadittujen huumeita koskevien toimintasuunnitelmien puitteissa. Euroopan parlamentti on mukana arviointiprosessissa osallistumalla komission arvioinnin ohjausryhmään.

         4 artikla
   Toimet
   Edellä olevassa 2 ja 3 artiklassa vahvistettujen yleisten ja erityisten tavoitteiden saavuttamiseksi ohjelmasta tuetaan 9 artiklan 2 kohdassa tarkoitetussa vuotuisessa työohjelmassa esitetyin edellytyksin seuraavanlaisia toimia:

               a)

               komission toteuttamat erityistoimet eli muun muassa selvitykset ja tutkimukset, mielipidemittaukset ja -selvitykset, indikaattoreiden ja yhteisten menetelmien luominen, tietojen ja tilastoiden keruu, käsittely ja levittäminen, seminaarit, konferenssit ja asiantuntijakokoukset, julkisten kampanjoiden ja tilaisuuksien järjestäminen, verkkosivujen kehittäminen ja ylläpito, tiedotusmateriaalin laatiminen ja levittäminen, kansallisten asiantuntijoiden verkostojen tuki ja aktivoiminen, analyysit, seuranta ja arvioinnit;

               b)

               vähintään kahden jäsenvaltion tai vähintään yhden jäsenvaltion ja muun valtion, joka voi olla joko liittyvä tai jäsenehdokasvaltio, esittämät, yhteisön edun mukaiset erityiset valtioidenväliset hankkeet vuotuisessa työohjelmassa esitetyin edellytyksin; tai

               c)

               ohjelman yleisten tavoitteiden mukaisesti yleistä eurooppalaista etua ajavien kansalaisjärjestöjen tai muiden organisaatioiden toiminnan tukeminen vuotuisessa työohjelmassa esitetyin edellytyksin.

         5 artikla
   Osallistuminen
   Ohjelman toimiin voivat osallistua seuraavat maat:

               a)

               ETA-sopimukseen kuuluvat Efta-maat ETA-sopimuksen määräysten mukaisesti; ja

               b)

               ehdokasmaat sekä vakautus- ja assosiaatioprosessiin osallistuvat Länsi-Balkanin maat näiden maiden kanssa tehdyissä tai tehtävissä assosiaatiosopimuksissa tai yhteisön ohjelmiin osallistumista koskevissa assosiaatiosopimusten lisäpöytäkirjoissa vahvistettujen edellytysten mukaisesti.

         Ehdokasmaat, jotka eivät osallistu ohjelmaan, voivat olla mukana hankkeissa, jos tämä edistää näiden maiden valmistautumista liittymiseen, kuten myös muut kolmannet maat tai kansainväliset järjestöt, jotka eivät osallistu ohjelmaan, jos tämä palvelee hankkeiden tavoitteita.
   6 artikla
   Kohderyhmät
   1.   Ohjelma on suunnattu kaikille ryhmille, jotka ovat suoraan tai välillisesti tekemisissä huumeilmiön kanssa.
   2.   Nuoret, naiset, heikommassa asemassa olevat ryhmät ja sosiaalisesti epäsuotuisalla alueella elävät ihmiset ovat huumeiden käytön riskiryhmiä, jotka määritellään kohderyhmiksi. Muita kohderyhmiä ovat opettajat ja opetushenkilöstö, vanhemmat, sosiaalityöntekijät, paikalliset ja kansalliset viranomaiset, lääkärit ja hoitohenkilöstö, oikeusviranomaiset, lainvalvonta- ja vankeinhoitoviranomaiset, kansalaisjärjestöt, ammattijärjestöt ja uskonnolliset yhteisöt.
   7 artikla
   Ohjelmaan osallistuminen
   Ohjelmaan voivat osallistua julkiset tai yksityiset organisaatiot ja laitokset (asiaankuuluvan tason paikallisviranomaiset, yliopistojen laitokset ja tutkimuskeskukset), jotka toimivat huumetiedotuksen ja huumeiden käytön torjunnan alalla, mukaan lukien huumeista aiheutuvien haittojen vähentäminen ja hoito.
   Voittoa tavoittelevat elimet ja järjestöt voivat saada avustuksia ohjelmasta ainoastaan yhdessä voittoa tavoittelemattomien ja valtiollisten järjestöjen kanssa.
   8 artikla
   Tukimuodot
   1.   Yhteisön myöntämä rahoitus voi olla oikeudelliselta muodoltaan:

               a)

               avustus; tai

               b)

               julkisia hankintoja koskeva sopimus.

         2.   Yhteisön avustukset myönnetään ehdotuspyyntöjen perusteella, lukuun ottamatta varainhoitoasetuksessa mainittuja asianmukaisesti perusteltuja poikkeustapauksia, ja tuki myönnetään toiminnalle tai yksittäiselle toimelle osoitettuna avustuksena.
   Vuotuisessa työohjelmassa määritetään avustuksiin myönnettävien vuosittaisten kulujen vähimmäisosuus ja yhteisrahoituksen enimmäisosuus.
   3.   Lisäksi rahoitusta varataan liitännäistoimiin, joita rahoitetaan julkisia hankintoja koskevien sopimusten avulla; yhteisön rahoitusta myönnetään tässä tapauksessa palvelujen ja tavaroiden hankintaan. Tällä rahoituksella katetaan muun muassa kustannuksia, jotka liittyvät tiedotukseen ja viestintään sekä hankkeiden, politiikkojen, ohjelmien ja lainsäädännön valmisteluun, toteutukseen, seurantaan, tarkastamiseen ja arviointiin.
   9 artikla
   Täytäntöönpanotoimenpiteet
   1.   Komissio panee yhteisön rahoitustuen täytäntöön varainhoitoasetuksen mukaisesti.
   2.   Ohjelman täytäntöönpanemiseksi komissio hyväksyy 2 artiklassa määriteltyjen yleisten tavoitteiden rajoissa vuotuisen työohjelman, jossa otetaan huomioon huumeseurantakeskuksen tekninen asiantuntemus. Ohjelmassa määritellään erityiset tavoitteet, ensisijaiset aihealueet, 8 artiklassa tarkoitetut liitännäistoimet ja esitetään tarvittaessa luettelo muista toimista.
   Ensimmäinen vuotuinen työohjelma hyväksytään viimeistään 23 päivänä tammikuuta 2008.
   3.   Vuotuinen työohjelma hyväksytään 10 artiklan 3 kohdassa tarkoitettua hallintomenettelyä noudattaen.
   4.   Toimille myönnettävän tuen arviointi- ja myöntämismenettelyissä on otettava huomioon muun muassa seuraavat perusteet:

               a)

               ehdotetun toimen yhdenmukaisuus vuotuisen työohjelman, 2 ja 3 artiklassa esitettyjen tavoitteiden ja 4 artiklassa esitettyjen toimien lajien kanssa;

               b)

               ehdotetun toimen suunnittelun, organisoinnin, esittelyn ja odotettujen tulosten laatu;

               c)

               yhteisöltä haetun rahoituksen määrä ja sen asianmukaisuus odotettujen tulosten kannalta; ja

               d)

               odotettujen tulosten vaikutus 2 ja 3 artiklassa esitettyihin tavoitteisiin sekä 4 artiklassa tarkoitettuihin eri toimiin.

         5.   Edellä 4 artiklan c alakohdassa tarkoitettuja toiminta-avustuksia koskevia hakemuksia arvioidaan seuraavin perustein:

               a)

               niiden vastaavuus ohjelman tavoitteiden kanssa;

               b)

               ehdotettujen toimien laatu;

               c)

               toimien todennäköinen kerrannaisvaikutus toimien kohdeyleisön kannalta;

               d)

               toteutettavien toimien maantieteellinen ja sosiaalinen vaikutus;

               e)

               kansalaisten osallistuminen asianomaisten järjestöjen rakenteisiin; ja

               f)

               ehdotetun toimen kustannus-hyötysuhde.

         6.   Komissio tekee 4 artiklan a alakohdassa tarkoitettuihin ehdotettuihin toimiin liittyvät päätökset 10 artiklan 3 kohdassa tarkoitettua hallintomenettelyä noudattaen. Komissio tekee 4 artiklan b ja c alakohdassa tarkoitettuihin hankkeisiin ja toimiin liittyvät päätökset 10 artiklan 2 kohdassa tarkoitettua neuvoa-antavaa menettelyä noudattaen.
   Komissio tekee sellaisiin avustushakemuksiin, joissa on osallisina voittoa tavoittelevia elimiä tai järjestöjä, liittyvät päätökset 10 artiklan 3 kohdassa tarkoitettua hallintomenettelyä noudattaen.
   10 artikla
   Komitea
   1.   Komissiota avustaa komitea.
   2.   Jos tähän kohtaan viitataan, sovelletaan päätöksen 1999/468/EY 3 ja 7 artiklaa ottaen huomioon mainitun päätöksen 8 artiklan säännökset.
   3.   Jos tähän kohtaan viitataan, sovelletaan päätöksen 1999/468/EY 4 ja 7 artiklaa ottaen huomioon mainitun päätöksen 8 artiklan säännökset.
   Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi.
   11 artikla
   Täydentävyys
   1.   Ohjelman täytäntöönpanossa pyritään yhteisvaikutukseen ja täydentävyyteen muiden yhteisön välineiden kanssa. Tämä koskee erityisesti turvallisuutta ja vapauksien suojelua koskevaa yleisohjelmaa, seitsemättä tutkimuksen ja kehityksen puiteohjelmaa sekä yhteisön kansanterveyden alan ohjelmaa. Täydentävyys huumeseurantakeskuksessa kehitettyjen menetelmien ja parhaiden käytänteiden kanssa varmistetaan erityisesti huumeita koskevien tilastotietojen osalta.
   2.   Ohjelmassa voidaan käyttää resursseja yhdessä muiden yhteisön välineiden kanssa. Tämä koskee erityisesti turvallisuutta ja vapauksien suojelua sekä yhteisvastuuta ja maahanmuuttovirtojen hallintaa koskevia yleisohjelmia sekä seitsemättä tutkimuksen ja kehityksen puiteohjelmaa. Tavoitteena on toteuttaa toimia, jotka vastaavat kaikkien näiden ohjelmien tavoitteita.
   3.   Tämän päätöksen nojalla rahoitettavat toimet eivät voi saada rahoitustukea samaan tarkoitukseen mistään muusta yhteisön rahoitusvälineestä. Komissio vaatii, että tämän ohjelman tuensaajat antavat komissiolle tiedot Euroopan unionin yleisestä talousarviosta tai muista lähteistä saamastaan rahoituksesta sekä vireillä olevista rahoitushakemuksista.
   12 artikla
   Määrärahat
   1.   Rahoituspuitteet tämän päätöksen toteuttamiseksi 1 päivän tammikuuta 2007 ja 31 päivän joulukuuta 2013 väliseksi kaudeksi ovat 21 350 000 euroa.
   2.   Tässä ohjelmassa säädettyihin toimiin sidotut määrärahat sisällytetään Euroopan unionin yleisen talousarvion vuosittaisiin määrärahoihin. Budjettivallan käyttäjä myöntää käytettävissä olevat vuosittaiset määrärahat rahoituskehyksen asettamissa rajoissa.
   13 artikla
   Seuranta
   1.   Komissio varmistaa, että tuensaaja toimittaa kertomuksia ohjelmasta rahoitettavien toimien teknisestä ja taloudellisesta etenemisestä ja että kolmen kuukauden kuluessa toimen päättymisestä toimitetaan loppukertomus. Komissio määrittää kertomusten muodon ja sisällön.
   2.   Komissio varmistaa, että ohjelman täytäntöönpanoa varten tehtävissä sopimuksissa määrätään erityisesti komission (tai sen valtuuttaman edustajan) suorittamasta rahoitusta koskevasta ja muusta valvonnasta, joka voidaan tarvittaessa suorittaa paikan päällä ja pistokokein, sekä tilintarkastustuomioistuimen suorittamista tarkastuksista.
   3.   Komissio edellyttää, että tuensaaja säilyttää komission saatavilla kaikki asiakirjat toimeen liittyvistä menoista viiden vuoden ajan viimeisen tointa koskevan maksun suorittamisesta.
   4.   Edellä olevassa 1 ja 2 kohdassa tarkoitettujen kertomusten ja paikan päällä suoritettujen tarkastusten perusteella komissio mukauttaa tarvittaessa alun perin myönnetyn rahoitustuen määrää, ehtoja ja myös maksuaikataulua.
   5.   Komissio toteuttaa kaikki muut tarvittavat toimenpiteet sen varmistamiseksi, että rahoitettavat toimet suoritetaan asianmukaisesti sekä tämän päätöksen ja varainhoitoasetuksen säännöksiä noudattaen.
   14 artikla
   Yhteisön taloudellisten etujen suojaaminen
   1.   Komissio varmistaa tämän päätöksen nojalla rahoitettavien toimien toteutuksen yhteydessä, että yhteisön taloudellisia etuja suojataan petoksia, korruptiota ja muuta laitonta toimintaa ehkäisevillä toimenpiteillä, tehokkailla tarkastuksilla ja perimällä virheellisesti maksetut varat takaisin ja, jos väärinkäytöksiä havaitaan, tehokkailla, oikeasuhteisilla ja varoittavilla seuraamuksilla asetusten (EY, Euratom) N:o 2988/95, (Euratom, EY) N:o 2185/96 ja (EY) N:o 1073/1999 mukaisesti.
   2.   Päätöksestä rahoitettavien yhteisön toimien yhteydessä asetuksia (EY, Euratom) N:o 2988/95 ja (Euratom, EY) N:o 2185/96 sovelletaan kuhunkin yhteisön oikeuden säännöksen tai määräyksen taikka ohjelmaan perustuvan sopimusvelvoitteen rikkomiseen, joka johtuu taloudellisen toimijan teosta tai laiminlyönnistä ja jonka tuloksena on tai voisi olla perusteettomasta menosta aiheutuva vahinko Euroopan unionin yleiselle talousarviolle tai yhteisöjen hallinnoimille talousarvioille.
   3.   Komissio vähentää toimea varten myönnettyä rahoitustukea, lykkää tuen suorittamista tai perii sen takaisin, jos se havaitsee väärinkäytöksiä, joihin luetaan tämän päätöksen tai asianomaisen rahoitustuen myöntämistä koskevan päätöksen tai sopimuksen säännösten tai määräysten noudattamatta jättäminen, tai jos ilmenee, että toimea on komission hyväksyntää pyytämättä muutettu tavalla, joka on ristiriidassa hankkeen luonteen tai sen toteutusta koskevien ehtojen kanssa.
   4.   Jos määräaikoja ei ole noudatettu tai jos vain osa myönnetystä rahoitustuesta on perusteltua tietyn toimen toteutuksen edistymisen johdosta, komissio pyytää tuensaajaa esittämään selvityksen asiasta tietyssä määräajassa. Jos tuensaaja ei anna tyydyttävää vastausta, komissio voi peruuttaa rahoitustuen loppuosan ja vaatia jo maksettujen erien palauttamista.
   5.   Komissio varmistaa, että kaikki aiheettomasti maksetut erät palautetaan komissiolle. Kaikkiin määriin, joita ei makseta takaisin ajoissa, lisätään korko varainhoitoasetuksessa säädettyjen edellytysten mukaisesti.
   15 artikla
   Arviointi
   1.   Ohjelmaa seurataan säännöllisesti, jotta sen nojalla toteutettujen toimien toteutusta voidaan tarkkailla.
   2.   Komissio varmistaa, että ulkopuolinen riippumaton taho arvioi ohjelman säännöllisesti.
   3.   Komissio toimittaa Euroopan parlamentille ja neuvostolle:

               a)

               vuosittaisen selvityksen ohjelman täytäntöönpanosta;

               b)

               väliarviointia koskevan kertomuksen saaduista tuloksista ja ohjelman täytäntöönpanon laadullisista ja määrällisistä näkökohdista viimeistään 31 päivänä maaliskuuta 2011;

               c)

               tiedonannon ohjelman jatkamisesta viimeistään 30 päivänä elokuuta 2012; ja

               d)

               jälkiarviointia koskevan kertomuksen viimeistään 31 päivänä joulukuuta 2014.

         16 artikla
   Hankkeiden julkaiseminen
   Komissio julkaisee joka vuosi luettelon ohjelmasta rahoitetuista hankkeista ja lyhyen kuvauksen kustakin hankkeesta.
   17 artikla
   Näkyvyys
   Komissio antaa ohjeet tämän päätöksen nojalla myönnetyn rahoitustuen näkyvyyden varmistamisesta.
   18 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2007, lukuun ottamatta 9 artiklan 2 ja 3 kohtaa sekä 10 artiklan 3 kohtaa, joita sovelletaan tämän päätöksen voimaantulopäivästä.

      Tehty Strasbourgissa 25 päivänä syyskuuta 2007.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         M. LOBO ANTUNES

      (1)  EUVL C 69, 21.3.2006, s. 1.

      (2)  EUVL C 192, 16.8.2006, s. 25.

      (3)  Euroopan parlamentin lausunto, annettu 14. joulukuuta 2006 (ei vielä julkaistu virallisessa lehdessä), neuvoston yhteinen kanta, vahvistettu 23. heinäkuuta 2007 (ei vielä julkaistu virallisessa lehdessä), ja Euroopan parlamentin kanta, vahvistettu 6. syyskuuta 2007 (ei vielä julkaistu virallisessa lehdessä).

      (4)  EYVL L 271, 9.10.2002, s. 1. Päätös sellaisena kuin se on muutettuna päätöksellä N:o 786/2004/EY (EUVL L 138, 30.4.2004, s. 7).

      (5)  EUVL L 165, 3.7.2003, s. 31.

      (6)  EUVL C 168, 8.7.2005, s. 1.

      (7)  EYVL L 184, 17.7.1999, s. 23. Päätös sellaisena kuin se on viimeksi muutettuna päätöksellä 2006/512/EY (EUVL L 200, 22.7.2006, s. 11).

      (8)  EUVL C 139, 14.6.2006, s. 1.

      (9)  EYVL L 248, 16.9.2002, s. 1. Asetus sellaisena kuin se on viimeksi muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (10)  EYVL L 357, 31.12.2002, s. 1. Asetus sellaisena kuin se on viimeksi muutettuna asetuksella (EY, Euratom) N:o 478/2007 (EUVL L 111, 28.4.2007, s. 13).

      (11)  EYVL L 312, 23.12.1995, s. 1.

      (12)  EYVL L 292, 15.11.1996, s. 2.

      (13)  EYVL L 136, 31.5.1999, s. 1.


Avis juridique important

|

31999D0325

1999/325/EY: Neuvoston päätös, tehty 10 päivänä toukokuuta 1999, makrotaloudellisen rahoitusavun myöntämisestä Bosnialle ja Hertsegovinalle

Virallinen lehti nro L 123 , 13/05/1999 s. 0057 - 0059

NEUVOSTON PÄÄTÖS,tehty 10 päivänä toukokuuta 1999,makrotaloudellisen rahoitusavun myöntämisestä Bosnialle ja Hertsegovinalle(1999/325/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, että(1) komissio on kuullut raha-asiain komiteaa ennen ehdotuksensa jättämistä,(2) Bosnia ja Hertsegovina toteuttaa parhaillaan perusluonteisia institutionaalisia ja poliittisia uudistuksia yhteisten instituutioiden ja politiikkojen luomiseksi; Bosnia ja Hertsegovina pyrkii merkittävällä tavalla edistämään taloudellisia uudistuksia ja luomaan avoimen markkinatalouden, mikä on erityisen tärkeä työpaikkojen luomisen, väestön elinolojen parantamisen sekä pakolaisten ja kotiseudultaan lähtemään joutuneiden paluun mahdollistamisen kannalta,(3) neuvoston määrittelemän alueellisen lähestymistavan puitteissa on toivottavaa tukea pyrkimyksiä, joilla varmistetaan vakaa poliittinen ja taloudellinen ympäristö Bosniassa ja Hertsegovinassa, jolloin voidaan päästä lähemmäksi täysimittaista yhteistyösuhdetta yhteisön kanssa,(4) luonteeltaan poikkeuksellisen yhteisön rahoitusavun olisi oltava väline, jolla tuetaan Bosnian ja Hertsegovinan yhteisten instituutioiden ja politiikkojen toteuttamista Daytonin rauhansopimuksen mukaisella tavalla, samalla kun vahvistetaan keskinäistä luottamusta ja tuodaan Bosnia ja Hertsegovina lähemmäksi yhteisöä,(5) Bosnia ja Hertsegovina on sopinut Kansainvälisen valuuttarahaston kanssa kattavista talouspoliittisista ja institutionaalisista uudistustoimenpiteistä, joiden tukena on 12 kuukauden ylemmän luotto-osuuden valmiusluottojärjestely (Stand-by Agreement, SBA); valmiusluottojärjestelyä seuraa tai sen korvaa rakenteelliseen sopeuttamiseen tarkoitettu parannettu rahoitusjärjestely (Enhanced Structural Adjustment Facility, ESAF),(6) Bosnia ja Hertsegovina on sopinut Maailmanpankin kanssa eräistä rakenteellisista sopeuttamistoimenpiteistä, joiden tukena on kaksi hyvin edullisin ehdoin myönnettyä rakennesopeutuslainaa julkisen rahoituksen uudistamisen sekä yritysten ja pankkitoiminnan yksityistämisen alalla,(7) Bosnian ja Hertsegovinan viranomaiset ovat pyytäneet rahoitusapua kansainvälisiltä rahoituslaitoksilta, yhteisöltä ja muilta kahdenvälisiltä rahoittajilta; sen arvioidun rahoituksen lisäksi, jonka Kansainvälinen valuuttarahasto ja Maailmanpankki voivat tarjota, on maan valuuttavarannon vahvistamiseksi ja viranomaisten uudistuspyrkimyksiin liittyvien talouspoliittisten tavoitteiden tukemiseksi katettava huomattava rahoitusvaje,(8) neljännessä Bosnian ja Hertsegovinan jälleenrakennuksen rahoittajien konferenssissa 7 ja 8 päivänä toukokuuta 1998 kansainvälinen yhteisö suhtautui myönteisesti Bretton Woods -järjestöjen kanssa tehtyihin sopimuksiin ja päätti tukea voimakkaasti Bosnian ja Hertsegovinan talouden uudistus- ja jälleenrakennusohjelmia vakailla rahoitussitoumuksilla,(9) Bosnian ja Hertsegovinan viranomaiset ovat sitoutuneet suorittamaan kaikkien Bosnian ja Hersegovinan julkisyhteisöjen maksamattomat taloudelliset velvoitteet Euroopan yhteisölle ja Euroopan investointipankille sekä vastaamaan takauksen muodossa velvoitteista, jotka eivät ole vielä erääntyneet,(10) tällä Bosnialle ja Hertsegovinalle myönnettävällä poikkeuksellisella yhteisön makrotaloudellisella rahoitusavulla pyritään auttamaan maata sen ulkoisissa rahoitusongelmissa tukemalla maksutasetta ja vahvistamalla valuuttavarantoa,(11) Bosnia ja Hertsegovina on alhaisen tulotason maa, joka täyttää Maailmanpankin ja Kansainvälisen valuuttarahaston erittäin edullisin ehdoin myönnettävien lainojen ja luottojärjestelyjen kelpoisuusvaatimukset, joten tämä makrotaloudellinen rahoitusapu edellyttää huomattavan edullisia ehtoja,(12) Bosnian ja Hertsegovinan yhteisten instituutioiden lujittaminen ja sen talousjärjestelmän uudistaminen ovat Madridissa joulukuussa 1998 pidetyssä rauhan täytäntöönpanoa käsitelleessä konferenssissa määriteltyjä painopistealueita,(13) Bosniasta ja Hertsegovinasta 8 päivänä kesäkuuta 1998 annetussa Euroopan unionin julkilausumassa todetaan, että maan tulevaisuus kuuluu yhteen Euroopan kanssa,(14) rahoitusapuun liitettävä tukiosuus ei vaikuta budjettivallan käyttäjän toimivaltaan,(15) tämän rahoitusavun hallinnointi olisi annettava komission tehtäväksi, ja(16) perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON PÄÄTTÄNYT SEURAAVAA:1 artikla1. Yhteisö antaa Bosnian ja Hertsegovinan käyttöön poikkeuksellista makrotaloudellista rahoitusapua pitkäaikaisena lainana ja suorana tukena kestävän maksutasetilanteen varmistamiseksi ja maan valuuttavarannon vahvistamiseksi.2. Rahoitusavun lainaosuuden pääoma on korkeintaan 20 miljoonaa euroa, lyhennyksetön aika on 10 vuotta ja laina-aika on enintään 15 vuotta. Tätä varten komissiolle annetaan valtuudet Euroopan yhteisön puolesta lainata tarvittavat varat, jotka annetaan Bosnian ja Hertsegovinan käyttöön lainana.3. Rahoitusavun tukiosuus on enintään 40 miljoonaa euroa vuosina 1999-2000.4. Yhteisön rahoitusapua hallinnoi komissio neuvotellen tiiviisti talous- ja rahoituskomitean kanssa ja tavalla, joka on Kansainvälisen valuuttarahaston ja Bosnian ja Hertsegovinan välillä tehtyjen sopimusten mukainen.5. Rahoitusavun täytäntöönpano edellyttää, että Bosnia ja Hertsegovina selvittää täysimääräisesti kaikkien julkisyhteisöjen erääntyneet taloudelliset velvoitteet yhteisöä ja Euroopan investointipankkia kohtaan ja että Bosnia ja Hertsegovina vastaa takauksen muodossa niistä velvoitteista, jotka eivät ole vielä erääntyneet.2 artikla1. Komissiolla on talous- ja rahoituskomiteaa kuultuaan valtuudet sopia Bosnian ja Hertsegovinan viranomaisten kanssa yhteisön makrotaloudelliseen rahoitusapuun liitettävistä talouspoliittisista ja institutionaalisista ehdoista. Näiden ehtojen on oltava 1 artiklan 4 kohdassa mainittujen sopimusten mukaiset.2. Komissio tarkistaa säännöllisin väliajoin yhteistyössä talous- ja rahoituskomitean kanssa ja sovittaen toimintansa yhteen Kansainvälisen valuuttarahaston kanssa, että Bosnian ja Hertsegovinan talouspolitiikka ja instituutioita koskeva politiikka ovat tämän makrotaloudellisen rahoitusavun tavoitteiden mukaisia ja että sen ehdot täyttyvät.3 artikla1. Rahoitusavun laina- ja tukiosuudet annetaan Bosnian ja Hertsegovinan käyttöön vähintään kahdessa peräkkäisessä erässä. Jollei 1 artiklan 5 kohdan ja 2 artiklan säännöksistä muuta johdu, ensimmäinen erä maksetaan, kun Kansainvälisen valuuttarahaston ja Bosnian ja Hertsegovinan välisen 12 kuukauden valmiusluottojärjestelyn ensimmäinen tarkastelu on saatettu onnistuneesti päätökseen.2. Jollei 2 artiklan säännöksistä muuta johdu, toinen erä maksetaan, jos Kansainvälisen valuuttarahaston kanssa sovitun valmiusluottojärjestelyn toteuttaminen etenee tyydyttävästi, ja aikaisintaan kolmen kuukauden kuluttua ensimmäisen erän maksamisesta.3. Varat maksetaan Bosnian ja Hertsegovinan keskuspankille.4 artikla1. Edellä 1 artiklan 2 kohdassa tarkoitetuissa lainanotto- ja lainanantotapahtumissa käytetään samaa arvopäivää, eivätkä ne saa aiheuttaa yhteisölle erääntymisaikojen muutoksia, valuuttakurssi- tai korkoriskejä tai muita kaupallisia riskejä.2. Bosnian ja Hertsegovinan pyynnöstä komissio toteuttaa tarpeelliset toimet varmistaakseen, että lainaehtoihin sisällytetään aikaista takaisinmaksua koskeva lauseke ja että lauseketta voidaan myös käyttää.3. Bosnian ja Hertsegovinan pyynnöstä, ja jos olosuhteet sallivat lainojen korkojen tarkistamisen, komissio voi jälleenrahoittaa kaikki alun perin ottamansa lainat tai osan niistä tai järjestellä uudelleen vastaavat rahoitusehdot. Jälleenrahoitus- tai uudelleenjärjestelyt on toteutettava 1 kohdassa määriteltyjen ehtojen mukaisesti, eivätkä ne saa pidentää kyseisen lainan keskimääräistä erääntymisaikaa tai lisätä jälleenrahoitus- tai uudelleenjärjestelyajankohtana vielä maksamattoman lainapääoman määrää käypään kurssiin ilmoitettuna.4. Bosnia ja Hertsegovina maksaa kaikki kulut, joita yhteisölle aiheutuu tämän päätöksen mukaisten toimenpiteiden toteuttamisesta ja loppuun saattamisesta.5. Talous- ja rahoituskomitealle tiedotetaan 2 ja 3 kohdassa tarkoitetuissa toimissa tapahtuvasta kehityksestä vähintään kerran vuodessa.5 artiklaKomissio antaa vähintään kerran vuodessa Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta.Tehty Brysselissä 10 päivänä toukokuuta 1999.Neuvoston puolestaH. EICHELPuheenjohtaja(1) EYVL C 396, 19.12.1998, s. 16.(2) Lausunto annettu 12. maaliskuuta 1999 (ei vielä julkaistu virallisessa lehdessä).


Avis juridique important

|

31980D0271

80/271/ETY: Neuvoston päätös, tehty 10 päivänä joulukuuta 1979, vuosien 1973-1979 kauppaneuvotteluista johtuvien monenvälisten sopimusten tekemisestä

Virallinen lehti nro L 071 , 17/03/1980 s. 0001 - 0002 Suomenk. erityispainos Alue 11 Nide 9 s. 0003  Kreikank. erityispainos: Luku 11 Nide 19 s. 0003  Ruotsink. erityispainos Alue 11 Nide 9 s. 0003  Espanjank. erityispainos: Luku 11 Nide 12 s. 0038  Portugalink. erityispainos: Luku 11 Nide 12 s. 0038

NEUVOSTON PÄÄTÖS,tehty 10 päivänä joulukuuta 1979,vuosien 1973-1979 kauppaneuvotteluista johtuvien monenvälisten sopimusten tekemisestä (80/271/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettäministerien Tokiossa 14 päivänä syyskuuta 1973 hyväksymän julistuksen perusteella GATTin (tullitariffeja ja kauppaa koskeva yleissopimus) yhteydessä avatut monenväliset kauppaneuvottelut ovat päättyneet seuraavien sopimusten laatimiseen:- tullitariffeja ja kauppaa koskevaan yleissopimukseen liitetty Geneven pöytäkirja (1979) sekä tullitariffeja ja kauppaa koskevaan yleissopimukseen liitetyn Geneven pöytäkirjan (1979) lisäpöytäkirja,- naudanlihaa koskeva sopimus,- kansainvälinen maitotuotesopimus,- kaupan teknisiä esteitä koskeva sopimus,- julkisia hankintoja koskeva sopimus,- siviili-ilma-alusten kauppaa koskeva sopimus,- sopimus tullitariffeja ja kauppaa koskevan yleissopimuksen 6, 16 ja 23 artiklan tulkinnasta ja soveltamisesta,- sopimus tullitariffeja ja kauppaa koskevan yleissopimuksen 6 artiklan soveltamisesta ja siihen liitetyt liitteet,- tuontilisenssien myöntämismenettelyjä koskeva sopimus;- sopimus tullitariffeja ja kauppaa koskevan yleissopimuksen 7 artiklan soveltamisesta ja siihen liitetty pöytäkirja, jakaikki yhteisön ja neuvotteluihin osallistuneiden maiden neuvottelemat vastavuoroiset myönnytykset ja sitoutumiset, sellaisina kuin ne on otettu mainittuihin monenvälisiin sopimuksiin, muodostavat hyväksyttävän lopputuloksen,ON PÄÄTTÄNYT SEURAAVAA:1 artikla 1. Hyväksytään Euroopan talousyhteisön puolesta tullitariffeja ja kauppaa koskevaan yleissopimukseen liitetty Geneven pöytäkirja (1979) sekä tullitariffeja ja kauppaa koskevaan yleissopimukseen liitetyn Geneven pöytäkirjan (1979) lisäpöytäkirja.2. Hyväksytään Euroopan talousyhteisön puolesta seuraavat sopimukset:- naudanlihaa koskeva sopimus,- kansainvälinen maitotuotesopimus,- kaupan teknisiä esteitä koskeva sopimus,- julkisia hankintoja koskeva sopimus,- siviili-ilma-alusten kauppaa koskeva sopimus,- sopimus tullitariffeja ja kauppaa koskevan yleissopimuksen 6, 16 ja 23 artiklan tulkinnasta ja soveltamisesta,- sopimus tullitariffeja ja kauppaa koskevan yleissopimuksen 6 artiklan soveltamisesta ja siihen liitetyt liitteet,- tuontilisenssien myöntämismenettelyjä koskeva sopimus,- sopimus tullitariffeja ja kauppaa koskevan yleissopimuksen 7 artiklan soveltamisesta ja siihen liitetty pöytäkirja.3. Tässä artiklassa tarkoitettujen sopimusten tekstit on otettu tämän päätöksen liitteeksi.2 artikla Neuvoston puheenjohtaja valtuutetaan nimeämään henkilö, joka on toimivaltainen suorittamaan 1 artiklassa tarkoitetuissa sopimuksissa määrätyt toimenpiteet Euroopan talousyhteisön sitomiseksi sopimuksiin.Tehty Brysselissä 10 päivänä joulukuuta 1979.Neuvoston puolestaPuheenjohtajaT. HUSSEY


Avis juridique important

|

32003D0457

2003/457/EY: Neuvoston päätös, tehty 13 päivänä toukokuuta 2003, Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen allekirjoittamisesta

Virallinen lehti nro L 154 , 21/06/2003 s. 0079 - 0079

Neuvoston päätös,tehty 13 päivänä toukokuuta 2003,Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen allekirjoittamisesta(2003/457/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Neuvosto teki 22 päivänä helmikuuta 1999 tekemällään päätöksellä 1999/224/EY(1) Euroopan yhteisön ja Israelin valtion tieteellistä ja teknistä yhteistyötä koskevan sopimuksen, joka tuli voimaan 8 päivänä maaliskuuta 1999. Sopimuksella Israelin valtio otetaan mukaan Euroopan yhteisön tutkimuksen, teknologian kehittämisen ja esittelyn viidennen puiteohjelman erityisohjelmien kaikkiin toimiin.(2) Sopimuksen 12 artiklan 4 kohdassa määrätään, että "jos yhteisö hyväksyy uusia monivuotisia tutkimuksen ja kehittämisen puiteohjelmia, tämä sopimus voidaan neuvotella uudelleen tai uusia molemminpuolisesti hyväksytyin edellytyksin".(3) Neuvosto antoi 5 päivänä marraskuuta 2002 valtuudet neuvotella nykyisen sopimuksen uusimisesta sekä myös uusitun sopimuksen väliaikaisesta soveltamisesta. Tämän väliaikaisen soveltamisen ansiosta israelilaiset tutkimusyksiköt voisivat osallistua kuudennen puiteohjelman ensimmäisiin ehdotuspyyntöihin.(4) Neuvottelujen tuloksena saatiin aikaan sopimusluonnos, jonka kummankin osapuolen valtuutetut edustajat parafoivat 17 päivänä joulukuuta 2002.(5) Sopimuksen mahdollista myöhempää tekemistä silmällä pitäen 17 päivänä joulukuuta 2002 parafoitu sopimus olisi allekirjoitettava ja sitä olisi sovellettava väliaikaisesti sen allekirjoittamisesta lähtien,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen allekirjoittaminen edellyttäen, että neuvosto tekee päätöksen mainitun sopimuksen tekemisestä.Sopimuksen teksti on tämän päätöksen liitteenä.2 artiklaValtuutetaan neuvoston puheenjohtaja nimeämään yksi tai useampi henkilö, jolla on oikeus allekirjoittaa sopimus yhteisön puolesta sillä edellytyksellä, että se tehdään.3 artiklaSopimusta sovelletaan väliaikaisesti sen allekirjoittamisesta lähtien.Tehty Brysselissä 13 päivänä toukokuuta 2003.Neuvoston puolestaPuheenjohtajaA.-A. Tsochatzopoulos(1) EYVL L 83, 27.3.1999, s. 50.